Akademik Akif Əlizadə: “Azərbaycan regionun elm mərkəzinə çevrilməlidir!”\nAzərbaycan alimləri bütün imkanlarını səfərbər edərək strateji məqsədləri həyata keçirmək əzmindədir.\nQloballaşan dünyada sosial tərəqqinin tempi əsasən hakimiyyətin intellektlə uzlaşdırılması dərəcəsindən asılıdır. Burada hər bir cəmiyyətin keçdiyi tarixi, siyasi, iqtisadi təkamül yolunu nəzərə alaraq intellektual potensialdan maksimum istifadə etmək ideyası üstünlük təşkil edir.\nHəmin xüsusiyyət ölkəmiz üçün Respublika Prezidenti cənab İlham Əliyevin modernləşmə kursunda öz əksini tapmışdır. Məhz bu kursun həyata keçirilməsi nəticəsində Azərbaycanın qısa zaman ərzində nail olduğu bugünkü inkişafı və gələcəyə doğru hədəfləri beynəlxalq miqyasda maraq doğuran hadisə kimi qiymətləndirilir.\n90-cı illərdə, olduqca mürəkkəb tarixi dövrdə xalqın tələbi və təkidi ilə yenidən hakimiyyətə gələn xalqımızın ümummilli lideri Heydər Əliyevin siyasi varisliklə intellektual varisliyi uyğunlaşdıraraq yaratdığı fəaliyyət proqramı Azərbaycan ziyalısının intellektual potensialının ölkənin siyasi həyatında yaxından iştirakına meydan açmışdır.\nAzərbaycanın güclü, suveren dövlətə çevrilməsi üçün əsaslı dövlət quruculuğu konsepsiyası, yetkin siyasi-ideoloji, sosial-mədəni və iqtisadi mexanizmlər hazırladı. Nəticədə azad, demokratik yeni Azərbaycan quruldu.\nO dövrdə Azərbaycanın intellektual beyin mərkəzi, müqəddəs elm məbədi Elmlər Akademiyası da məhz ümummilli liderimizin uzaqgörənliyi sayəsində bağlanmaq təhlükəsindən qurtula bildi.\n1993-cü ildə ulu öndər Heydər Əliyev AMEA Rəyasət Heyətində alimlərlə keçirdiyi görüşlərinin birində bildirdi ki, Elmlər Akademiyası Azərbaycan xalqının böyük sərvətidir və bu sərvəti qoruyub yaşatmalıyıq. Ümummilli lider tərəfindən qısa müddət ərzində bir sıra fərman və sərəncamlar verildi ki, bununla da akademiyanın cəmiyyətdə mövqeyi artmış oldu.\nÜmummilli liderin 15 may 2001-ci il tarixli fərmanı Azərbaycanın elmi ictimaiyyəti üçün mühüm hadisə olmuşdur. Elmlər Akademiyasına Azərbaycan Milli Elmlər Akademiyası adının verilməsi Akademiyanın fundamental elmin inkişafında əldə etdiyi nailiyyətləri, Azərbaycan xalqının mədəni və mənəvi təşəkkülündə oynadığı rolu, nüfuzunu yüksəltmiş və akademik elmin ölkənin inkişafının əsas təminatçısı olduğunu bir daha təsdiqləmişdir.\nUlu öndərin əsasını qoyduğu siyasi fəaliyyət kursunu uğurla davam etdirən cənab İlham Əliyevin rəhbərliyi altında həyata keçirilən bütün islahatlarda intellektual potensial əsas yer tutur, qeyri-neft sektoru dinamik inkişaf etdirilir. Ölkəmizin iqtisadi potensialı artdıqca, digər sahələr də dirçəlir, inkişaf mərhələsinə qədəm qoyur.\nElmin inkişafına böyük diqqət göstərilir. Azərbaycan elminin böyük himayədarı olan Prezident İlham Əliyev elmin tərəqqisi, modernləşməsi, elmi məktəblərin qorunub saxlanmasına xüsusi diqqət və qayğı göstərir.\nAzərbaycan Respublikasında elmin inkişaf etdirilməsi məqsədilə 2009-cu il 4 may tarixində “Azərbaycan Respublikasında 2009-2015-ci illərdə elmin inkişafı üzrə Milli Strategiya və bu strategiyanın həyata keçirilməsi ilə bağlı Dövlət Proqramı” qəbul edilmişdir. Strategiyanın qəbulundan sonra Azərbaycan Respublikası Prezidenti yanında Elmin İnkişafı Fondu yaradılmışdır. Fond elmin müxtəlif sahələri ilə bağlı qrant müsabiqələri keçirir ki, bu da ölkəmizdə elmin maliyyələşdirilməsi baxımından mühüm əhəmiyyət kəsb edir.\nPrezident İlham Əliyevin 2008-ci və 2009-cu illərdə imzaladığı sərəncamlarla rəsədxananın maddi-texniki bazasının gücləndirilməsi və əsaslı təmir-tikinti işlərinin aparılması üçün dövlət büdcəsindən və Prezidentin ehtiyat fondundan ümumilikdə 8 milyon manat vəsait ayrılmışdır.\nÖlkənin intellektual sərvəti strateji əhəmiyyət kəsb etdiyi üçün insan kapitalı digər dəyərlərdən daha vacib hesab edilir. Hazırda dünyanın inkişaf etmiş ölkələrində əsas hədəf “bilik istehsal edən” vətəndaş cəmiyyətlərinin yaradılmasıdır. Azərbaycan digər sahələrdə olduğu kimi bu istiqamətdə də uğurla və inamla irəliləməkdədir. Bu bütün dünyanın etiraf etdiyi danılmaz həqiqətdir.\nKeçid mərhələsini arxada qoyan ölkəmizin bütün fəaliyyət sahələrində vətəndaş cəmiyyətinin formalaşmasının təməlini təşkil edən islahatlar həyata keçirilir, ölkənin regional geosiyasi statusu müəyyənləşdirilir.\nArtıq xarici sərmayə qoyuluşuna əsaslanan tərəqqi növündən cəmiyyətin daxili potensialının inkişafına söykənən modernləşmə növünə keçidi təmin edə bilən optimal model yaranmışdır. Prioritet sahələr üzrə islahatlar həyata keçirilərək konkret nəticələr əldə olunmuşdur. Reallaşan layihələrin ciddi elmi konsepsiyalara əsaslanması ölkəmizin böyük uğurlara imza ataraq dünyada mövqeyini möhkəmləndirməsi ilə nəticələnmişdir.\nRespublikada həyat səviyyəsinin yaxşılaşdırılması istiqamətində ardıcıl tədbirlər görülmüş və böyük irəliləyişlər əldə edilmişdir. Azərbaycanın bugünkü reallıqlarına nəzər salsaq görərik ki, ölkə sözün əsl mənasında müstəqil dövlət kimi dünya xəritəsində öz yerini tuta bilmişdir.\nBütün regional məsələlərdə fəal iştirak edən Azərbaycan sabitlik və inkişaf simvoluna çevrilmişdir. Dövlət başçısının beynəlxalq aləmdə artan nüfuzu ölkəmizi gücləndirməklə yanaşı, regionda gedən proseslərə çox müsbət təsir göstərməkdədir.\nMüasir dövrün müstəqil dövlətləri üçün intellektlə hakimiyyətin vəhdəti getdikcə daha böyük əhəmiyyət kəsb edir. Dövlət idarəetməsində bu prinsipin əsas götürülməsinin nəticəsidir ki, Azərbaycanda da modernləşmə istiqamətində həyata keçirilən ardıcıl siyasət özünün yeni intellektual səviyyəsinə qalxmışdır.\nBütövlükdə, görülən işlərdə dövlət alimlərimizi dəstəkləyir, fəaliyyətini yüksək qiymətləndirir və alimlər üçün bütün şərait yaradılır. Biz alimlərin də vəzifəsi Azərbaycan elmini müasir dövrün tələblərinə uyğunlaşdırmaq və elmimizi zirvələrə yüksəltmək üçün qüvvəmizi səfərbər etməkdir.\nHazırda cəmiyyətin ayrı-ayrı sosial qruplarının dövlət quruculuğunda fəal iştirak etməsinə və öz müstəqil dövlətinin keşiyində durmasına daha çox ehtiyac yaranmışdır. Bu prosesdə Azərbaycan cəmiyyətinin gənc, güclü, perspektivli intellekt sahiblərinin dövlətimizin həyata keçirdiyi siyasətin avanqardına çevrilməsi üçün zəmin yaranıb.\nSon illər Azərbaycanda müşahidə olunan tendensiyalardan biri də gənclərin elmə xüsusi marağının olmasıdır. Artıq ölkəmizdə gənc fəlsəfə doktorlarının sayı getdikcə artmaqdadır. Alimlərimiz dünyanın müxtəlif ölkələrində keçirilən beynəlxalq elmi konfrans və simpoziumlarda Azərbaycanı layiqincə təmsil edir, elmi yenilikləri ilə dünya elminə öz töhfələrini verirlər. Bütün bu uğurlar ölkədə aparılan islahatlar və elmə, təhsilə göstərilən xüsusi diqqət və qayğının nəticəsidir.\nGənc alimlərin beynəlxalq əməkdaşlıq əlaqələrinin inkişafı istiqamətində böyük işlər görülür. Azərbaycan Respublikası Prezidentinin xüsusi sərəncamı ilə gənc alimlərimiz Avropa ölkələrinin elmi mərkəzlərinə göndərilir. Bu istiqamətdə yeni layihələrin həyata keçirilməsi nəzərdə tutulur.\nAzərbaycanın dünya birliyinə uğurlu inteqrasiyasının nəticəsidir ki, son illər müasir dünya üçün xüsusi aktuallıq kəsb edən mövzulara həsr olunmuş nüfuzlu beynəlxalq tədbirlər ölkəmizdə keçirilir.\nDünyanın siyasi və intellektual elitası bu problemlərin müzakirəsi üçün vətənimizdə, onun paytaxtı Bakıda bir araya gəlir. Müasir Azərbaycanın sosial-mədəni, siyasi, iqtisadi, elmi inkişafının bütün aspektləri ilə bağlı məsələlər cənab Prezidentin diqqət mərkəzindədir.\nMüstəqilliyini bərpa etdikdən sonra qısa zaman ərzində Azərbaycanın regionda iqtisadi cəhətdən aparıcı dövlətə çevrilməsi dünyada ölkəmizin nüfuzunun artmasına gətirib çıxarıb.\nStatistikaya nəzər salsaq görərik ki, Cənubi Qafqaz iqtisadiyyatının böyük faizi Azərbaycanın payına düşür. İqtisadi sahədə, enerji sahəsində atılan addımlar nəinki ölkənin inkişafını təmin edir, regional proseslərə də çox güclü təsir göstərir.\nDünya İqtisadi Forumunun reytinq cədvəlinə əsasən Azərbaycan iqtisadiyyatının artım tempi son 3 ildə 57-ci yerdən 39-cu yerə yüksəlmişdir. Bu fakt onu deməyə əsas verir ki, dövlət başçısının irəli sürdüyü “qara qızıl”ın intellektual kapitala çevrilməsi siyasəti real nəticələr verməkdədir.\nMilli iqtisadiyyatın şaxələndirilməsi siyasəti nəticəsində bu ilin ilk yeddi ayında qeyri-neft sektoru daha 10 faiz artmışdır. Bu isə o deməkdir ki, geniş əhatəli iqtisadi siyasət yürüdən ölkəmiz iqtisadi baxımdan rəqabətə davamlılığını daha da yüksəltməkdədir.\nMüstəqil Azərbaycan üçün bu prosesləri xüsusi olaraq mürəkkəbləşdirən digər amillər də mövcuddur. Azərbaycan ərazisinin 20 faizinin işğal edilməsi və bu işğalın yaratdığı çoxsaylı sosial və mənəvi-psixoloji məqamlar, köçkünlük kimi ağır problemlər şübhəsiz, bütün digər sahələrlə yanaşı, Azərbaycanda elmin inkişafına da mənfi təsirini göstərməkdədir. Lakin müəyyən problemlərin mövcudluğuna baxmayaraq, bu gün Azərbaycan elmi inkişaf etməkdə, qloballaşan dünyanın elm sisteminin ayrılmaz tərkib hissəsinə çevrilməkdədir. Bu prosesin əsasında Prezident İlham Əliyevin elmə böyük diqqət və qayğısı dayanır.\nDövlət başçısı may ayında Şamaxı Astrofizika Rəsədxanasında təmir və yenidənqurmadan sonra vəziyyətlə tanış olarkən qeyd etdi ki, regionun iqtisadi və siyasi mərkəzi olan Azərbaycan bölgənin elm mərkəzinə də çevrilməlidir. Bu çağırış Azərbaycan elminin indiki şəraitdə strateji inkişaf hədəfini müəyyən edir. Həqiqətən də, artıq Azərbaycanın regionun elm mərkəzinə çevrilməsi üçün hər bir şərait vardır.\nAzərbaycanın tez bir zamanda, digər sahələrdə olduğu kimi, elm sahəsində də qloballaşan dünyanın elmi mərkəzlərindən birinə, bölgənin isə liderinə çevrilməsi üçün alimlərimiz bütün imkanlarını səfərbər edərək strateji məqsədləri həyata keçirmək əzmindədir.\nCənab prezidentin apardığı məqsədyönlü siyasəti nəticəsində Azərbaycan elminin maddi-texniki bazası gücləndirilir, infrastrukturu modernləşdirilir, alimlərin sosial müdafiəsinin gücləndirilməsi istiqamətində əməli tədbirlər həyata keçirilir. İndi Azərbaycan alimlərinin sədası müxtəlif Avropa ölkələrindən, Amerikadan, Yaponiyadan, Koreyadan gəlir.\nHazırda AMEA-da müasir dövrün reallıqlarından irəli gələn, həmçinin ölkəmizin sürətli inkişafı ilə şərtlənən islahatların yeni mərhələsinə start verilmişdir. Həyata keçirilən islahatlarda elmi fəaliyyətin yeni əsaslarla təşkili və idarə edilməsi, ölkənin intellektual resurslarının innovativ əsaslarla səfərbər edilməsi, müxtəlif elm sahələrinin inkişafı, qabaqcıl texnologiyaların tətbiqi, elmlərarası əlaqələrin daha da inkişaf etdirilməsi, elmi infrastrukturun təkmilləşdirilməsi, elmi fəaliyyətin yeni meyarlar əsasında qiymətləndirilməsi elmin özünün prioritet fəaliyyət sahəsinə çevrilməsi və s. kimi məqamlar xüsusi aktuallıq kəsb edir. Bu prosesdə müxtəlif ölkə alimləri arasında elmi informasiya mübadiləsinin genişləndirilməsi böyük əhəmiyyət kəsb edir.\nBeynəlxalq elmi mühitə inteqrasiya, şəbəkə infrastrukturunun formalaşdırılması, elmi informasiya resurslarının yaradılması, alimlərin böyük hesablama və yaddaş resurslarına olan tələbatlarının ödənilməsi, nəticə etibarilə rəqəmsal fərqin aradan qaldırılması və s. istiqamətlərdə ölkə rəhbərliyi tərəfindən məqsədyönlü siyasət həyata keçirilir.\nBundan əlavə, ölkə rəhbərliyinin qayğısı nəticəsində elmi fəaliyyət sferasının maddi-texniki bazası möhkəmlənmiş, əsaslı təmir və yenidənqurma işləri aparılmış, yeni binalar inşa olunmuş, müasir qurğular işə salınmışdır.\nAMEA “Milli Ensiklopediya Mərkəzi”nin və “Mərkəzi Elmi Kitabxana”nın yeni binaların tikintisi həyata keçirilir. Elmi infrastrukturun modernləşdirilməsi istiqamətində islahatlar Azərbaycan Milli Elmlər Akademiyasında daha geniş vüsət almışdır.\nDövlət başçısının Milli Elmlər Akademiyasının inkişafı ilə bağlı imzaladığı bütün sənədlər, şübhəsiz ki, tezliklə Azərbaycan elmində öz müsbət nəticələrini verəcək. Bu, dövlətin elmimizə diqqətinin bariz nümunəsidir.\nAzərbaycan elmində əldə olunan nəticələrin keyfiyyəti, onların qiymətləndirilməsi mexanizmləri məsələlərinə xüsusi diqqət yetirilir. Elmi tədqiqatların və innovasiya siyasətinin səmərəsinin artırılması istiqamətində məqsədyönlü işlər həyata keçirilir. Elmi fəaliyyətin qiymətləndirilməsi məqsədilə tədbirlər görülür. Elmin səviyyəsi və əldə olunmuş nəticələrin keyfiyyətinin qiymətləndirilməsi üçün yeni mexanizmlərin işlənməsi nəzərdə tutulub.\n2011-ci ildə AMEA-nın illik ümumi yığıncağında iştirak edən Prezident İlham Əliyevin konseptual xarakterli nitqi alimlərimizdə ruh yüksəkliyi yaratmışdır. Dövlət tərəfindən akademiyaya, elmə göstərilən xüsusi diqqət və qayğı alimlərimizin məsuliyyətini artırır.\nDövlət başçısının çıxışında müstəqil dövlətimizin maraqlarına xidmət edən bir sıra strateji məsələlərə toxunulmuşdur. Onun çıxışında texniki elmlərlə yanaşı, humanitar elmlərə dair aktual elmi araşdırmalara üstünlük verilməsi, qədim Azərbaycan torpaqları ilə bağlı tarixi faktların üzə çıxarılması, həqiqətlərin dünya ictimaiyyətinə çatdırılmasının zəruriliyi ifadə olunmuşdur.\nAzərbaycançılıq məfkurəsinin möhkəmlənməsi, ümumbəşəri ideyaların həyata keçirilməsi, dünyada azərbaycançılıq ideologiyasının yayılması istiqamətində aktual problemlərin araşdırılması tövsiyə edilmişdir.\nÖlkə rəhbəri tərəfindən qeyd olunan bu taleyüklü məsələlər alimlərimizin diqqət mərkəzindədir. Dünya elminə böyük töhfələr bəxş etmiş Azərbaycan elminin inkişafına ölkə rəhbərinin həssaslıqla yanaşması alim və mütəxəssislərimizdə böyük məsuliyyət yaradıb.\nAlim və mütəxəssislərimiz Prezident İlham Əliyev tərəfindən imzalanmış Azərbaycan Milli Ensiklopediyasının nəşri və Azərbaycan dilində latın qrafikası ilə kütləvi nəşrlərin həyata keçirilməsi ilə əlaqədar sərəncamların icrası ilə bağlı qarşıda duran vəzifələrin məsuliyyətini dərk edərək və bu vəzifələrin yerinə yetirilməsi üçün bütün potensialını səfərbər edir.\nAlimlərimiz dövlətimizin müstəqilliyinin qorunmasını, ölkədə ictimai-siyasi sabitliyin möhkəmləndirilməsini, demokratiyanın və iqtisadiyyatın inkişafını ümdə məqsəd kimi qəbul edərək, bütün səylərini bu vəzifələrin yerinə yetirilməsi üçün səfərbər edirlər. Əsas elmi tədqiqat istiqamətlərini müəyyən edərkən alimlərimiz milli maraqları ön plana çəkirlər.\nİnstitutların və regional elmi mərkəzlərin müxtəlif dövlət proqramlarının hazırlanmasında və həyata keçirilməsində iştirak etməsi, regionlarda elmin inkişaf etdirilməsi, elmi tədqiqatların regionların sosial-iqtisadi problemlərinin həllinə yönəldilməsi üçün müvafiq tədbirlər görülür.\nBu bir reallıqdır ki, Azərbaycanda sosial-iqtisadi, siyasi sistemin təkmilləşdirilməsi və müasir texnologiyaların tətbiqi ilə yeni bəşəri idarəetmə üsulunun tətbiqi ölkəmizin beynəlxalq aləmdə nüfuzunun ildən-ilə artmasına gətirib çıxarmışdır.\nÖlkəmizdə müvəffəqiyyətlə informasiya cəmiyyəti qurulur və dövlət başçısı tərəfindən bu siyasət ardıcıl və məqsədyönlü şəkildə həyata keçirilir. İnformasiya texnologiyalarının bütün fəaliyyət sahələrinə tətbiq olunmasını dövlətin strateji marağı kimi önə çəkən cənab İlham Əliyev mövcud problemlərin həlli istiqamətində Azərbaycan alimləri qarşısında konkret vəzifələr qoymuşdur.\nÖlkə rəhbərinin xalqın hər bir üzvünün informasiya cəmiyyətinin vətəndaşına çevirmək, təfəkkürünü bu yöndə formalaşdırmaq, bununla da dövlət idarəçiliyində şəffaflığın təmin olunması hədəfi hazırda bəhrəsini verməkdədir. Hazırda azyaşlı uşaqlardan tutmuş ahıl insanlara kimi hər bir azərbaycanlı informasiya cəmiyyətinin vətəndaşı kimi formalaşır.\nİqtisadi və siyasi uğurlarımızın son təntənəsindən biri də Azərbaycanın ilk telekommunikasiya peykinin orbitə çıxarılması ilə ölkəmizin kosmik ölkələr sırasına daxil olmasıdır. Respublikamızda İKT sektorunda əldə olunan nailiyyətlər, kosmik sənayenin yaradılması və çoxməqsədli peyklərin orbitə çıxarılması digər üstünlüklərlə yanaşı, intellektual potensialın inkişaf etdirilməsi, elmtutumlu yeni layihələrin həyata keçirilməsində strateji əhəmiyyət daşıyır.\nReallaşan layihələr ölkələr, xalqlar arasında dostluq, qardaşlıq əlaqələrinin möhkəmlənməsinə öz töhfəsini verməklə yanaşı, Avropa İttifaqı ilə tərəfdaşlıq münasibətlərinin möhkəmləndirilməsinə də müsbət təsir göstərməkdədir.\nAzərbaycan təhsil sisteminin modernləşdirilməsi istiqamətində də məqsədyönlü islahatlar aparılır. Hazırda təhsil respublikada strateji sektor olmaqla dövlətin elmi-texniki siyasəti ilə birbaşa əlaqədə olan sahədir. “Təhsil haqqında” Azərbaycan Respublikası Qanununun qəbul edilməsi ölkəmizdə həm təhsilin, həm də elmin yeni keyfiyyətli inkişaf mərhələsinə keçməsinə səbəb olmuşdur. Həmin qanunun qəbulundan sonra Elmlər Akademiyasında 1000-dən artıq gənc doktorantura və dissertantura yolu ilə yüksəkixtisaslı kadr hazırlığına start verilmişdir.\nDövlət başçısının tapşırığı ilə neft və qaz sənayesi ilə bağlı elmi tədqiqatların stimullaşdırılması, ölkəmizin təbii sərvətlərinin öyrənilməsi istiqamətində səmərəliliyin artırılması və dünya elmi məkanında Azərbaycan elminin layiqincə təmsil olunması məqsədilə Dövlət Neft Şirkəti və AMEA arasında Anlaşma Memorandumu imzalanmış və bununla da “ARDNŞ-nin Elm Fondu”nun təsis edilməsi qərara alınmışdır.\nFondun fəaliyyətinin təmin edilməsi, eləcə də akademiya sistemində çalışan, neft-qaz, neft-kimya sənayesi ilə bağlı aktual problemlərin həlli ilə məşğul olan alimlərin elmi araşdırmalarının stimullaşdırılması məqsədilə qrant ayrılmışdır.\nElmin, eləcə də, təhsilin inkişafına yönəlmiş layihələrin sahibkarlar tərəfindən dəstəklənməsi dünya təcrübəsində mövcuddur. Bu prosesin Azərbaycanda da tarixi kökləri vardır. Buna misal olaraq mesenatlığı və maarifsevərliyi ilə tanınan Hacı Zeynalabdin Tağıyevin fəaliyyətini, Azərbaycanın neft sənayesindən əldə etdiyi gəlirlər hesabına “Nobel qardaşları cəmiyyətinin” Neft sənayesindəki elmi nailiyyətlərə görə təsis olunmuş mükafatını göstərmək olar. Bu fondun ilk 3 mükafatı ötən əsrin əvvəllərində məhz fundamental elmlərin inkişafı üçün Azərbaycanda verilmişdir.\nÖtən ilin dekabrında cənab İ.Əliyevin fərmanı ilə təsdiq olunan “Azərbaycan 2020: gələcəyə baxış” İnkişaf Konsepsiyası ölkəmizin növbəti illərdə mövcud imkan və resursları nəzərə almaqla davamlı iqtisadi artım və yüksək sosial rifah, səmərəli dövlət idarəetməsi və qanunun aliliyi prinsiplərinin reallaşdırılması ilə səciyyələnir. Bu konsepsiyada Azərbaycanın gələcək inkişafı əsasən ənənəvi iqtisadiyyatdan bilik iqtisadiyyatına keçid prinsipinin reallaşdırlması istiqamətində müəyyənləşdirilmişdir.\nAzərbaycan dövlətinin intellektual inkişaf modelinə əsaslanan tərəqqisinin əsas istiqamətlərini özündə əks etdirən bu sənədlər ölkədə bütün digər sahələrlə yanaşı, Azərbaycan elmi qarşısında konkret vəzifələr qoyur. Bu istiqamətdə də Azərbaycan alimləri öz qüvvələrini səfərbər etmişdir.\nBu prinsiplərin həyata keçirilməsi isə ilk növbədə elmi-innovativ yanaşmanın gücləndirilməsini, elm-təhsil və elm-istehsalat arasında əlaqələrin artırılmasını, innovasiya fəallığının yüksəldilməsini tələb edir.\nCənab İlham Əliyevin həyata keçirdiyi siyasi kursun mühüm cəhətlərindən biri də vətəndaşın sosial fəallığı ilə siyasi-ideoloji yetkinliyin bir-birini tamamlamasını təmin etməklə bağlıdır. Bu kursun nəticəsində Azərbaycan sosial-iqtisadi və mədəni-mənəvi baxımdan inkişaf edərək regionun lider dövlətinə çevrilmişdir.\nSürətlə inkişaf edən Azərbaycan hazırda regionda və dünyada öz mövqelərini sürətlə möhkəmləndirən, sosial-iqtisadi baxımdan inkişaf edərək Avroatlantik məkana inteqrasiya olunan bir ölkədir. Sosial-iqtisadi tərəqqi ölkəmizdə bütün fəaliyyət sahələrinin inkişafına da ciddi təsir göstərməkdədir.\nÖlkə başçısı cənab İlham Əliyevin intellektual inkişaf modelinə əsaslanan siyasətinin nəticəsidir ki, insan resurslarının formalaşdırılması Azərbaycanın mühüm milli maraqlarından birinə çevrilmişdir.\nÖlkəmizdə enerji, nəqliyyat və ərzaq təhlükəsizliyi təmin edilmişdir. Azərbaycan transmilli layihələrin təşəbbüscüsü, icraçısı və maliyyələşdiricisi olmuşdur. Azərbaycan Cənubi Qafqazın ən güclü və modern dövlətinə çevrilmişdir.\nHazırda hər bir ölkə vətəndaşı gələcəyə çox böyük ümidlərlə və nikbinliklə baxır. Bu gün müstəqil ölkəmizdə dövlət başçısı tərəfindən aparılan siyasət Azərbaycan xalqının maraqlarına tam şəkildə cavab verir.\nMüasir dövrün vətəndaşları reallığı daha asanlıqla dərk edərək, ölkədə gedən prosesləri analiz etmək qabiliyyətinə malikdirlər.\nSon on il ərzində uğurla davam etdirilən bu fəaliyyət bundan sonra da genişləndirilməlidir. Bu, zamanın tələbi, xalqın təkidi, Azərbaycan ziyalılarının təklifidir. Ölkə əhalisi yaxşı dərk edir ki, Azərbaycan dövlətini və cəmiyyətini intellektin və mənəvi dəyərlərin işığında gələcəyə apara biləcək ən layiqli sima İlham Əliyevdir.\nCəmiyyət və dövlət qarşısında məsuliyyət hissi olan hər bir kəs öz vicdanının səsini eşitməli, dövlət quruculuğu konsepsiyasını inkişaf etdirən dünyəvi təfəkkürə malik liderin yanında olmalıdır.\nAkademiyada cəmlənən Azərbaycanın intellektual elitası Azərbaycan Respublikası Prezidenti cənab İlham Əliyevin rəhbərliyi altında həyata keçirilən müasirləşmə siyasətini yekdilliklə dəstəkləyir. Xüsusilə, gələcəyə yönümlü elmi-texniki tərəqqi məqsədilə qəbul olunmuş dövlət proqramlarına elmi dəstək verilir.\nDövlət başçısının da qeyd etdiyi kimi, Azərbaycan müstəqil dövlət kimi uğurlu siyasət aparır. Ölkəmiz inkişaf edir. Bu inkişaf özünü bütün istiqamətlərdə göstərir. Əlbəttə, elmin inkişafı da ümumi inkişaf templəri ilə uzlaşmalıdır.\nÖlkə iqtisadiyyatının neft amilindən asılılığının azaldılması və Azərbaycanın regionun elm mərkəzinə çevrilməsi üçün Azərbaycan alimləri bütün imkanlarını səfərbər edirlər.\nAMEA prezidenti, akademik Akif Əlizadə.


İqtisadiyyat Nazirliyində Vətən Müharibəsində iştirak etmiş əməkdaşlarla görüş keçirilib | AzPromo\nİqtisadiyyat Nazirliyində Vətən Müharibəsində iştirak etmiş əməkdaşlarla görüş keçirilib\nFevralın 2-də İqtisadiyyat naziri Mikayıl Cabbarov İqtisadiyyat Nazirliyinin Vətən Müharibəsində iştirak etmiş əməkdaşları ilə görüşüb. Videoformatda keçirilən görüşdə İqtisadiyyat Nazirliyinin vəzifəli şəxsləri və Nazirliyə tabe strukturların rəhbərləri iştirak edib.\nİqtisadiyyat naziri Mikayıl Cabbarov Nazirliyin Vətən Müharibəsində iştirak etmiş əməkdaşlarını sağ-salamat yenidən ailəsinə, işinə qayıtması münasibətilə təbrik edib. Vurğulanıb ki, Azərbaycan Respublikasının Prezidenti, Silahlı Qüvvələrin Ali Baş Komandanı İlham Əliyevin qətiyyəti, müzəffər Ordumuzun şücaəti nəticəsində topraqlarımız işğaldan azad olunub, Azərbaycan Vətən Müharibəsində böyük Zəfər qazanıb. 44 günlük müharibədə tarix yazan rəşadətli Ordumuz, qəhrəman əsgər və zabitlərimiz Azərbaycanın haqq mübarizəsində sarsılmazlığını, qələbə əzmini, hərb meydanında yüksək döyüş məharətini bütün dünyaya nümayiş etdirib.\nMikayıl Cabbarov Vətən Müharibəsində iştirak edərək milli tariximizə qəhrəmanlıq salnaməsi yazan rəşadətli Ordumuzla, qəhrəman əsgər və zabitlərlə bütün Azərbaycanın fəxr etdiyini, İqtisadiyyat Nazirliyinin döyüşdə xüsusi şücaət göstərən bir qrup əməkdaşının Azərbaycan Respublikası Prezidentinin müvafiq sərəncamları ilə medallarla təltif olunduğunu diqqətə çatdırıb.\nAZPROMO-da Argentina səfiri ilə görüş keçirilib\nQətər-Azərbaycan işgüzar görüşü keçirilib\n"Asiya - Avropa dəhlizində Azərbaycanın rolu" mövzusunda vebinar keçirilib\nİqtisadiyyat naziri Pakistanın Sərhəd İşləri Təşkilatının baş direktoru ilə görüşüb


Sərhəd insidentinə AB və Rusiyadan reaksiyalar - 24 saat xəbərlər\nAvropa Birliyi və Rusiya iyulun 12-13-də Azərbaycan və Ermənistan sərhədində baş vermiş insidentlə bağlı bəyanatlar veriblər. Ağır silahların istifadə olunduğu insident zamanı Azərbaycan tərəf 4 əsgərinin öldüyünü, 5 hərbçinin yaralandığını bildirir.\nErmənistan tərəf itki vermədiyini açıqlayıb.\n“Avropa Birliyi tərəfləri silahlı qarşıdurmanı dayandırmağa, gərginlik yaradacaq hərəkət və ritorikadan çəkinməyə, vəziyyətin daha da qızışmaması üçün dərhal tədbirlər görməyə çağırır. Bu kontekstdə hər iki tərəf birbaşa kommunikasiya üçün mövcud mexanizmdən, ATƏT-in Minsk qrupu həmsədrlərinin və ATƏT-in fəaliyyət olan sədrinin şəxsi nümayəndəsinin başçılıq etdiyi formatdan istifadə etməlidirlər. Atəşkəsin bu ciddi pozuntusu ATƏT-in yerdə monitorinqinin bərpasının mümkün qədər tez bərpasının vacibliyini göstərir”, – AB-nin Xarici işlər və təhlükəsizlik siyasəti üzrə aparıcı sözçüsü Peter Stano-nun adından yayılmış bəyanatda deyilir.\nAzərbaycan-Ermənistan dövlət sərhədinin Tovuz istiqamətində iyulun 13-nə keçən gecə gərginlik davam edib. Son bir gündə Azərbaycan tərəfdən 4 hərbçinin həlak olduğu bildirilir.


Qadınlarda saç tökülməsinin 5 səbəbi » Deyer.Az - Azərbaycanın portalı. Ölkənin və dünyanın ən son xəbərləri.\nVİDEOLAR Video rolik Qadınlarda saç tökülməsinin 5 səbəbi\nBir saçın ömrü 2-3 ildir və hər bir tük ayda 1 sm böyüyür. Saçların normadan çox tökülməsi hamı üçün problem hesab edilir. Qadınlarda saç tökülməsinin bir çox səbəbi var. Saçlar normadan artıq tökülürsə, ona xüsusi qulluq etmək lazımdır.Qadınlarda saçların tökülməsi bəzi səbəblərdən baş verir:* aybaşı pozğunluqlarından* testosteronun yüksək olmasından* hamiləlik əleyhinə dərmanlar qəbul etdikdə* hamiləlikdə və doğumdan sonra* stress zamanı.1-ci səbəb hormonal pozğunluqlardır. Hormonal pozğunluqlar saç tökülmənin əsas səbəbidir. Hormonların az və ya çox olması saçların tökülməsinə səbəb olur. Patologiya aradan qalxsa, yəni hormonların qanda miqdarı normallaşarsa, saç tökülmənin qarşısı alınar.2-ci səbəb diffuz tip saç tökülməsidir. Bu cür saç tökülməsinin səbəbi stresslərdir. Bu zaman şaç tükü qəfil və qısa bir zamanda tökülür.3-cü səbəb immunitetin az olması ilə əlaqədar olan saç tökülməsidir. Bu zaman başın tükü hissəvi tökülür. Tökülmə müxtəlif xəstəliklər səbəbli də ola bilir. Bu cür saç tökülməsi zamanı yeni tüklərin əmələ gəlməsi uzun müddətə başa gəlir.4-cü səbəb müxtəlif dərmanların qəbulundan və ya porosedurlardan sonra meydana çıxan saç tökülməsidir.5-ci səbəb ata və anasından birində keçəllik olduğuna görə qızında da əmələ gələn saç tökülməsidir.


Bakı-Tbilisi-Qars dəmiryolu ilə ilk qatar bu gün Qarsa çatdı » Qlobal.Az\nBakı-Tbilisi-Qars (BTQ) dəmiryolu ilə hərəkət edən ilk yük qatarı bu gün səhər saatlarında Qarsa çatıb.\nTrend-in məlumatına görə, oktyabrın 24-də Qazaxıstandan çıxan taxılla yüklənmiş qatar 32 konteynerdən ibarətdir.\nMəlumata görə, həmin qatar Azərbaycandan Qarsa 40 saata çatıb.\nHəmin qatarın son təyinat məntəqəsi Türkiyənin Mersin şəhəri olacaq.\nQeyd edək ki, BTQ dəmiryolunun təntənəli açılış mərasimi oktyabrın 30-da Bakıda keçirilib.


Elmar Məmmədyarov: Bakı-Tbilisi-Qars Avropa-Asiya dəmir yolu yükdaşımaları əlaqəsinə əhəmiyyətli dərəcədə töhfə verəcək - AZƏRTAC – Azərbaycan Dövlət İnformasiya Agentliyi\nElmar Məmmədyarov: Bakı-Tbilisi-Qars Avropa-Asiya dəmir yolu yükdaşımaları əlaqəsinə əhəmiyyətli dərəcədə töhfə verəcək\nÖtən illər ərzində Azərbaycan qeyri-neft sektorunun, xüsusilə də ölkədə biznes və sərmayə mühitinin inkişafı və nəqliyyat infrastrukturlarının inşası və buraya sərmayə qoyulması istiqamətində nəzərə çarpacaq addımlar atıb. Lakin bizim səylərimiz yalnız Azərbaycanla məhdudlaşmır. Azərbaycan Hökumətinin əsas prioritetləri arasında Şərq-Qərb və Şimal-Cənub oxları boyunca qonşu ölkələr və ATƏT-ə üzv olan digər maraqlı dövlətlər ilə əməkdaşlıqda regional, trans-regional və çoxmodullu nəqliyyat dəhlizlərinin inkişafı yer alır. Artan bağlılığa töhfə verən layihələr arasında ilkin mərhələdə 6-7 milyon ton, daha sonra isə ildə 17 milyon ton yükgötürmə qabiliyyəti olan Bakı-Tbilisi-Qars dəmir yolu var. Yeni İpək Yolu adlanan Bakı-Tbilisi-Qars trans-Avropa və trans-Asiya dəmir yolu şəbəkələrini birləşdirəcək, eləcə də Avropa və Asiya arasında etibarlı və inteqrasiya olunmuş dəmir yolu yükdaşımaları əlaqəsinə əhəmiyyətli dərəcədə töhfə verəcək yeni yaranmış qitələrarası dəhlizin əsas seqmentidir.\nAZƏRTAC xəbər verir ki, bunu Azərbaycan Respublikasının xarici işlər naziri Elmar Məmmədyarov “ATƏT məkanında iqtisadi bağlılığın təşviq edilməsi” tədbirində çıxışı zamanı deyib.\nNazir deyib: “Şübhəsiz ki, bağlılıq əməkdaşlığımızın və dayanıqlı iqtisadi artımın möhkəmlənməsinə töhfə verə bilir. ATƏT-in Nazirlər Şurasının 2016-cı il tarixli Hamburq Sammitinin bağlılığın təşviq edilməsi və yaxşı idarəetmənin möhkəmləndirilməsi ilə bağlı qərarı, eləcə də ATƏT-in əvvəlki bütün müvafiq sənədləri və qərarları bu istiqamətdə əməkdaşlıq üçün faydalı çərçivəni təmin edir.\nElmar Məmmədyarov qeyd edib ki, Azərbaycan Hökumətinin başqa bir prioritet sahəsi tranzit və ticarətdə daha şəffaf gömrük proseslərinə imkan verən səmərəli ticarət qaydalarını təqdim etmək, idxal, ixrac və tranzit sərhəd prosedurlarının səmərəliləşdirilməsi də daxil olmaqla nəqliyyat və ticarətin asanlaşdırılmasında yaxşı idarəetmədir. Ticarətin asanlaşdırılmasında elektron imza prinsipinə əsaslanan elektron bəyannamə sistemi kimi informasiya texnologiyalarının tətbiqinə xüsusi diqqət ayrılır.\n“Xüsusilə qeyd etmək istədiyim bir sahə Yeni Bakı Limanı ətrafında Azad Ticarət Zonasının yaradılması vasitəsilə ticarət-logistika sektorunda xarici şirkətlər üçün əlverişli və azad sərmayə rejiminin təmin edilməsi üzrə səylərimizdir. Bu Azad İqtisadi Zonanın məqsədi Azərbaycanın çoxsaylı ticarət yolları üzrə Avropa və Asiya arasında ticarəti asanlaşdıracaq regional ticarət-logistika mərkəzi kimi cəlbediciliyinin artırılmasıdır.\nİcra üçün artıq hazır olan, Azərbaycanı və Mərkəzi Asiyadakı tərəfdaşlarımızı, habelə potensial olaraq Əfqanıstanı da əhatə edəcək “Xəzər dənizi regionunda bağlılığın və yaşıl limanların təşviqi” adlı ATƏT-in büdcədənkənar layihəsi Avropa və Asiya arasında bağlılığı daha da gücləndirəcəkdir. Fürsətdən istifadə edərək, bu mühüm layihəni ərsəyə gətirdiyi üçün ATƏT-in iqtisadi və ətraf mühit fəaliyyətləri üzrə əlaqələndiricisi səfir Vuk Zuqiç və onun komandasına təşəkkür edirəm və ATƏT-in üzv dövlətlərini bunun reallaşmasına töhfə verməyə çağırıram”, - deyə nazir vurğulayıb.\nAZERTAG.AZ :Elmar Məmmədyarov: Bakı-Tbilisi-Qars Avropa-Asiya dəmir yolu yükdaşımaları əlaqəsinə əhəmiyyətli dərəcədə töhfə verəcək\nAzərbaycanın xarici işlər naziri ATƏT-in baş katibi ilə görüşüb\nAzərbaycanın xarici işlər naziri İtaliyanın Lombardiya regionunun prezidenti ilə görüşüb\nAzərbaycanın xarici işlər naziri Meksikanın yeni seçilmiş prezidentinin andiçmə mərasimində iştirak edib\nAzərbaycanın xarici işlər naziri Meksikaya səfərə yola düşüb


ADU-da 20 Yanvar-Azadlığa gedən zirvə mövzusunda dəyirmi masa keçirildi -\nADU-da “20 Yanvar-Azadlığa gedən zirvə” mövzusunda dəyirmi masa keçirildi\n15 yanvar 2016-cı il tarixində Azərbaycan Dillər Universitetində (ADU) universitetin Kitabxana İnformasiya Mərkəzinin bölmə müdiri Güllüzar Məmmədova və Pedaqoji (ingilis dili-alman dili) fakültənin 304 b qrup tələbəsi Gülnar Xəlilovanın birgə təşkilatçılığı ilə “20 Yanvar-Azadlığa gedən zirvə” mövzusunda dəyirmi masa keçirildi.\nDəyirmi masa Azərbaycan tarixində qanlı hərflərlə qəhrəmanlıq səlnaməsi yazan şəhidlərin əziz xatirəsinin bir dəqiqəlik sükutla yad edilməsi ilə başladı.\nDaha sonra çıxış edən ADU-nun Sosial elmlər kafedrasının professoru Məhəmməd Teymurlu 20 yanvar faciəsi haqqında geniş məlumat verdi. Həmin hadisələrlə bağlı xatirələrini iştirakçılarla bölüşən M.Teymurlu qanlı olay nəticəsində günahsız insanların həyatını itirdiyini qeyd etdi. İmperialist qüvvələr tərəfindən törədilən hadisənin qurbanlarından birinin də ADU-nun tələbəsi Ülvi Bünyadzadə olduğunu söyləyən professor onun meydan hərəkatlarında iştirakından, vətənpərvərliyindən danışdı.O, Ülvinin timsalında həyatını itirmiş bütün şəhidlərin qanlı günü şanlı günə çevirdiyini sözlərinə əlavə etdi.\nKitabxana İnformasiya Mərkəzinin bölmə müdiri Güllüzar Məmmədova çıxışında xalqımızın mübarizə əzminin göstəricisi olan hadisənin nəticəsində torpaqlarımızda müstəqilliyin bərqərar olunduğunu söylədi. O, vətən, millət uğrunda canından keçən qəhrəman oğul və qızlarımızın əziz xatirəsini yad etməyi hər bir gəncin mənəvi borc bilməyinin vacibliyini vurğuladı.\nSonda tədbirdə iştirak edən tələbələr 20 Yanvar qurbanlarına həsr olunan şeirlər səsləndirdilər, mövzu ilə bağlı fikirlərini bildirdilər.


Qədimdə adət imiş. Əzizi, oğlu, qardaşı olsa belə, sultanlar taxta real təhlükə gördükləri insanı ya zindana saldırar ya da qətlə yetirərmiş. Qəhqəhə qalası da Şah İsmayılın nəvəsi II İsmayılın 19 il burada saxlanılması ilə məşhurdur. Qəhqəhə qalasını təkcə I Şah Təhmasibin öz oğlunu burada saxlaması məşhurlaşdırmayıb, bura həmçinin özünün qeyri-adi zindanı ilə məşhurdur. Bu barədə isə bir qədər sonra…\n“Qəhqəhə qalası özü təbii formada bir bütöv daşdandır. Bu tikililəri onun üstündə tikiblər. Çətin keçiləndir. O zaman buranı keçmək hər adamın işi deyildi. 20 əsgər bir ordunun qabağında dayana bilərdi. Heç silah da lazım deyildi. Daş da atsaydılar, onların qarşısını ala bilərdilər”.\n“Bura Qəhqəhə qalasının zindanıdır. Bir tərəfi bağlıdır. Oradan darvaza qoyub qapısını bağlayırdılar. Qarşı tərəfi isə çətin sıldırımdır və heç kəs oradan keçə bilməz. Səfəvilərin böyük adamlarından, şahlarından bəziləri burada həbsdə saxlanılırmış”.\nQalada dustaq olan məşhur şəxslər\nTarix: 12.02.2015 / 18:51 Müəllif: Feriska Baxılıb: 347\tBölmə: Ümumi\nFutbol üzrə Azərbaycan çempionatı 2001/2002\nBilirdin Dozmerem Bu Hesretine Ceki Şrof Bəxtiyar olsun Derzinin Hekayesi Daxilə baxış Seksbir dərman kimi 18 Masum sevdiyin oglani yuxuda gormek Tut Elimden Qacdiq İSLAMDA AİLE Yazanda Həsən Sabbah İbn Abbasın xavariclərlə münaqişəsi nebi xezri NEHL Bire Vaxti Elif Sevilmeden Wexsler Nusret Kesemenli Seirleri Şirvanşahlar dövləti Facebook sosial şəbəkəsində 200 million istifadəçi nece etmeliki aglaya bilim Səhih Müslim Məryryəm surəsi 16 arzu film 2010 Kişilərin ağlını alan qadınlar Cennetdedir Aldattigin Ben Deyilmki Azeri pornosu indir Əzəmətli Aaaa Telde Rentgen Aparati Var Kopek Oglu Xarab Eledi Deyesen cinsi etiras Əl yazısı ilə email yazmaq m Anardan Daşlama Biyabirciliq 200 000 qarışqadan əsər Desem Tertullian RAMAZANDAN Üstün olmaq Ben Hep Platonik Kaldim Kampf Ağartmaq Əl-Bəri SUXARI aybasinin vaxtindan tez olmasi Geliwinle Goz Yawimi Silecem Qıza pul xərcləmək sevginin böyüklüyünü göstərər trixomonos nasil tedavi edilir


Azərbaycan Kapital Bank-nın tam özəlləşdirilməsinə dair elan verilib\nBiznes və iqtisadiyyat xəbərləri 21 Oktyabr 2007 04:18 (UTC+04:00)\nAzərbaycan, Bakı / Trend , müxbir İ.Xəlilova / Kapital Bank ASC-nin tam dövlətsizləşdirilməsi barədə qərar qəbul olunub, belə ki, 2007-ci ildə onun dövlət payının yalnız 50 faizi xüsusi mülkiyyətin hesabına keçib. Prezidentin Sərəncamına əsasən oktyabrın 19-dan dövlət payından qalan 50 faiz satılacaq.\nBelə ki, 10 manat nominal dəyərlə 1,2 mln. səhm əmək kolektivi, fiziki və hüquqi şəxslər tərəfindən reallaşdırıla bilər. Nominal dəyərlə 5 faiz səhm olmaqla əmək kolektivinə, 10 faiz hər səhm zərfində 6 min ədəd səhm olmaqla müsabiqə formasında fiziki şəxslərə, 85 faiz isə hər səhm zərfində 60 min ədəd səhmdən ibarət olmaqla müsabiqə formasında hüquqi şəxslərə satıla bilər.\nBir hüquqi şəxsin 360 min ədəd (6 zərf) səhmdən artıq həcmdə səhmlərə sifariş vermək hüququ yoxdur. Səhmlər hüquqi şəxslərə müəyyən edilmiş meyar və şərtlərə əsasən, fiziki şəxslərə isə "Banklar haqqında" qanuna müvafiq olaraq satılacaq.\nAzərbaycanın maliyyə naziri Samir Şərifovun bu yaxınlarda verdiyi bəyanata görə, Kapital Bank-ın tam özəlləşdirilməsi nəticəsində Dövlət büdcəsinə 30 mln. manatdan çox gəlir gələ bilər. Kapital Bank-ın 50 faizinin satışında artıq 12 mln. manat əldə olunub ki, bu da onun nizamnamə kapitalının 24 mln. manata qədər qaldırılmasına yönəldilib.\nDövlət bankının yeni səhmdarları AtaHolding (20 faiz səhm), Xalq Bank (20 faiz) və Azersun Holding (10 faiz) olub.


Mate 10 və Mate 10 Pro, Huawei P20 | süni zəkasına sahib olacaqdır Androidsis\nHuawei bu həftə Huawei P20-nin rol aldığı yeni yüksək səviyyəsini təqdim etdi, süni zəkanın varlığı ilə seçilən telefonlar. Çin markasının yeni yüksək səviyyəsində çox məşhurluq qazanan bir texnologiya. Süni zəka sayəsində kameralar və muxtariyyət inkişaf etdirilir telefonların. Beləliklə, böyük şeylər gözlənilir.\nİndi, şirkətin öz icraçı direktoru Huawei P20-nin bu süni zəkaya sahib olanların tək olmayacağını təsdiqlədi. Çünki firmanın digər yüksək səviyyəli markaları da alacaq. Bu vəziyyətdə onlar Mate 10 və Mate 10 Pro olacaqlar.\nBu süni zəka sayəsində Huawei P20s daha yaxşı enerji istehlakı əldə edir. Bundan başqa kameralarda böyük kömək iki yüksək səviyyəli model. Fotoqrafiya və videoda cisimlərə diqqət yetirməyə və aşağı işıq şəraitində şəkil çəkmənin yaxşılaşdırılmasına kömək etdiyindən.\nSüni intellekt işləmək üçün Kirin 970-ə əsaslanır. Çin markasının keçən il təqdim etdiyi prosessordur. Beləliklə, Mate 10 və Mate 10 Pro istifadə etdiyi bir şeydir. İki güclü telefon olduqları üçün, hər ikisi də son modellərin bu süni intellektini dəstəkləyə biləcək. Həm də onların dəstəyə qoşulmaları gözlənilirdi. Baş verən bir şey.\nÇin şirkətinin baş direktoru artıq bunu təsdiqlədi. Həm Huawei Mate 10, həm də Mate 10 Pro, Huawei P20-nin süni zəkasına sahib olacaqdır. Hal-hazırda telefonlarda bu yeniləmənin nə zaman gələcəyi şərh edilməmişdir.\nAncaq keçən il iki yüksək səviyyədən birinin sahibləri xoşbəxt ola bilər. Çünki süni intellektin bu il tətbiq etdiyi bütün üstünlüklərdən istifadə edəcəklər. Tezliklə gələcəyi tarixlə bağlı daha ətraflı məlumat əldə edəcəyimizə ümid edirik.\nMəqaləyə tam yol: Androidsis » xəbər » Huawei P20-nin süni zəkası Mate 10 və Mate 10 Pro-ya gələcəkdir


Adalet.az | Əbülfət Mədətoğlu: "ELƏ SEV Kİ..." Adalet.az | Əbülfət Mədətoğlu: "ELƏ SEV Kİ..." Adalet.az | Ədalət -\nƏbülfət Mədətoğlu: "ELƏ SEV Kİ..."\nƏbülfəz Ülvinin köhnə kitabı barəsində gecikmiş söz\n4509 | 2018-10-08 16:47\nHər bir yazı adamı mənim düşüncəmə görə, özünü, öz həyatını kağıza köçürür. Yəni yazdıqlarının əsas qəhrəmanı özü olur. Bax, bu mənada bir oxucu olaraq mən də həmsöhbət olduğum kitabın qəhrəmanıyla, yəni müəllifiylə daxilən rahatlıq içində dərdləşirəm. Bilirəm ki, oxuduğum şeirin, nəsr əsərinin müəllifi tam səmimi bir həmsöhbətdir. Lakin bunu da etiraf etməliyəm ki, bəzən kosmopolit, həyatdan, hətta xəyaldan da uzaq, bir az yumşaq desəm, fantastik düşüncələri bədii sözə çevirmək, onu oxucuya sırımaq meylləri də olur. Kimlərsə özlərini yox, özgələrini yazmaqla guya hansısa bir ədəbi qolu təbliğ etməyə, onun nümayəndəsi olmağa çalışır. Təbii ki, bu da hər kəsin öz seçimi, öz işidi. Mənim kiminsə seçiminə qarşı çıxmaq səlahiyyətim yoxdur, heç bu iddiada da deyiləm. Amma bir oxucu olaraq bütünlüklə inandığım, səmimi saydığım sözün yanında olmağa üstünlük verirəm. Bu qəbildən olan əsərləri oxuyanda özümü rahat hiss edirəm. Deməli...\nDəyərli həmkarım, dostum Əbülfəz Ülvinin şeir dünyası, ümumiyyətlə, bədii yaradıcılığı məni həmişə özünə çəkib. Hətta onun sosial şəbəkədə paylaşdığı şeirlərinin demək olar ki, heç birini gözdən qaçırmamağa çalışıram. Çünki Əbülfəz Ülvi sözə son dərəcə həssaslıqla yanaşan, onu son dərəcə həzin bir şəkildə ifadə etməyi bacaran şairdi. Onun şeirlərində həyat, reallıq elə bil ki, sözə hopub. Sanki rəssamdı. Duyğunu qələmlə yox, fırçayla çəkir. Bax, bu mənada şeir həm səs, həm də rəsm olur. Yəni həm oxuyub o səsi dinləyirsən, həm də bu şəkli görürsən. Bax, elə buna görə də şair dostumun fikirlərilə baş-başa qalmaq mənə həmişə xoş olur. Çünki:\nNecə yurd salmısan sinəmdə görən,\nQoyma saçlarımı bəyaza verəm.\nSəndə sevgi çoxdur, ya məndə görən,\nGərək bir gün bunu taraza verəm.\nMəni heç nə yıxmaz, sənsizlik yıxır,\nÖz işıq yolunu öz əlin tıxır.\nO anlar qəlbim də başına çıxır,\nBilmirəm, yerinə nə əza verəm.\nZənnimcə, bu şeiri oxuyan oxucu sözlərin təkcə gücünü yox, həm də onun çiyninə aldığı yükü də məmnunluqla özününküləşdirir.\nVə hiss edir ki, bu sözlər elə onun öz içində, öz dilində də var.\nSadəcə, onu ifadə etmək bacarığı Əbülfəz Ülvidədi. Şeir də onda alınır, onda yadda qalır, onda sevilir. Və yaxud:\nSənə ürəyimdə saray qurmuşam,\nÇıx qəm sarayından, ah sarayından.\nBu saray üstündür, min yol duymuşam,\nSoltan sarayından, şah sarayından.\nBax, burda yaxşı seç ağı qaradan,\nO səni, sən onu qoyma xar olsun.\nElə et küsməsin Ulu Yaradan,\nBaşının üstündə daim var olsun.\n... Orda muğayat ol bax, ürəyindən,\nGətirə bilməsən sevgi həyata.\nO zaman, xoşluqla çıx ürəyimdən,\nGetməyim cərrahi əməliyyata.\nBax, bu misraların özündəki fikrə yanaşma, yəni o fikri görüb ifadə etmək ustalığının özü artıq Əbülfəz Ülvinin sözü özünə tabe etmək imkanını göstərir. Oxucu görür ki, söz Əbülfəz Ülvinin qələmində haldan-hala düşür və hər halında da yeni bir məna, yeni bir çalar ifadə edir. Bu da sözün təkcə dilçilik baxımından sinonimlərini yox, poeziya baxımından sözün rəngarəngliyini, yəni bir sözün özündəki müxtəlif görüntüləri, müxtəlif mənaları, hətta müxtəlif anlayışları da oxucu qarşısına çıxarmaqdı. Cərrahiyyə əməliyyatla insan öz içindən sevdiyini, sevgisini çıxara bilərmi? İlk baxışdan, yəni fizioloji anlamda bu gerçəklik deyil. Amma Əbülfəz Ülvi bunu poetik şəkildə oxucuya elə çatdırır ki, oxucu həmin istəyin gerçək ola biləcəyinə şübhə etmir.\nÖzü də bu fikirləri ifadə edəndə Əbülfəz Ülvi özünün dediyi kimi sözbazlıq eləmir, sözü şeirə çevirir.\nSən də don geyinmə buzdan, nahaqdan,\nSöz de, sözü salma gözdən, nahaqdan.\nSözbazlıq yaratma sözdən, nahaqdan,\nSözdən şeir olur, sözbazlıqdan yox.\nBu gün kifayət qədər sözbazlıq edib onu ədəbiyyat nümunəsi kimi oxucuya təqdim edən yazarlarımız var. Əslində onlar yazar yox, hardasa yazı yazanlardı. Əbülfəz Ülvi də məhz bu qəbildən olanları nəzərdə tutub sözdən şeir yazanları alqışlayır, onların uğuruna sevinir, sözbazlıq edənləri isə qamçılayır.\nMən şair dostumun ötən il işıq üzü görmüş "Elə sev ki..." kitabı ilə baş-başa qalarkən bir daha əmin oldum ki, Əbülfəz Ülvi oxucunun axtardığı şairdi. Oxucunun ürəyinə yol tapmış, onunla hisslərini, duyğularını, düşüncələrini bölüşən söz adamıdı. Bu, oxucu kimi, bir dost kimi məni sevindirir və inanıram ki, həmişə də belə olacaqdır. Çünki:\nMəndə ürək vurur, mən qəlb qırmıram,\nQəsdə su səpirəm, qəsdə durmuram\nQohumdan, qardaşdan, yaddan sormuram,\nÖzün de, kiminki çaş ürək oldu?\nZənnimcə, "Ürək oldu" şeirindən sizə təqdim etdiyim bu bənd özü oxucuya kimin hansı ürəyin sahibi olduğunu deyir. Mən də öz növbəmdə Əbülfəz Ülviyə "Ürəyin var olsun, qardaş!" deyirəm.


Artıq çəkilərindən xilas olmaq istədi\n18:11 29 Mart 2018\nMetbuat.az-ın verdiyi məlumata görə, Hope Taker 327 kiloqram ağırlığında idi. “Gastirik bypass” əməliyyatından sonra 90 kiloqram çəki atan Hope sürətlə 60 kiloqram da atıb. Daha sonra o, sallanan dərisini götürmək istəyib. Çünki çəkisi çox olduğu üçün girdiyi depressiyanın bu görünüşü üzündən yenidən qayıdacağını düşünüb.\n“Artıq çəkilərimi itirdiyim üçün hiss etdiyim özünə inam hissi yerini dərimin sallanmasından sonra ciddi bir inamsızlığa buraxdı” deyən Hope yaşadığı psixoloji sarsıntını danışıb.\n“Dərimin sallanması mənə duyğusal olaraq pis təsir edir. Bu görünüşüm çəkimə görə addım ata bilmədiyim o günlərin yenidən beynimdə canlanmasına səbəb olur. Kök olduğum üçün digər qızlar mənə iyrənərək baxırdılar.”\nHope-un anası Liza qızının bu vəziyyətinə kömək etmək üçün bir psixoloqa müraciət etməyə qərar verib. Hope-u psixoloqa aparıb və qısa müddət sonra o depressiya üçün dərman müalicəsinə başlayıb. Lakin aldığı dərmanların yan təsirlərindən biri də çəki alması olub. Bu da onun çəkisinin nəzarətdən çıxmasına səbəb olub.\n“Çəkim sağlamlığıma təsir etməyə başladı. Nəfəs-nəfəsə qalırdım. 20 yaşımda 148 kiloqrama çatmışdım. Yeməklə özümü yaxşılaşdırdığımı düşünərək əslində, özümə zərər verirdim.”\n“Gastrik bypass” cərrahiyyə əməliyyatından sonra həyatının tamamilə dəyişdiyini deyən Hope əməliyyatdan sonrakı dörd ayda sürətlə çəki atıb. Bu da depressiya üçün istifadə etdiyi dərman vasitələrindən xilas olmasına kömək olub. Amma 40 kiloqram çəki atdıqdan sonra dərisinin sallanmağa başladığını görüb. Bu da yenidən ruh düşkünlüyünə səbəb olub. Bununla bağlı mədə əməliyyatını həyata keçirən həkimi ilə danışan Hope-a müsbət cavab gəlməyib . Həkimi Hope-un keçirəcəyi dəri əməliyyatının onun sağlamlığına mənfi təsir edəcəyini hesab edir.\nartıqçəki əməliyyat depressiyya sağlamlıq\n19 Mart 2019 22:47\n19 Mart 2019 22:42\n19 Mart 2019 22:37


Molekulyar Biologiya və Biotexnologiya İnstitutunda magistratura təhsili üzrə imtahan sessiyası başlayıb - Report.az\nİmtahanda 4 magistr iştirak edib 7 Yanvar, 2016 16:53\nBakı. 7 yanvar. REPORT.AZ/ Molekulyar Biologiya və Biotexnologiya İnstitutunda magistratura təhsili üzrə imtahan sessiyası başlayıb. İnstitutdan "Report"a verilən məlumata görə, "Fotosintezin molekulyar biologiyası" ixtisas fənni üzrə baş tutan ilk imtahanda 4 magistr iştirak edib.\nMagistrlar 2 saat imtahan müddətində 5 sualı cavablandırıblar.\nAMEA Rəyasət Heyəti aparatının Elm və təhsil idarəsi Təhsil şöbəsinin rəisi Ömər Gülalov imtahanın gedişatı ilə tanış olub, imtahan prosesində şəffaflığın təmin edilməsinə şərait yaradıldığını və imtahanın yüksək səviyyədə təşkil edildiyini bildirib.\nXatırladaq ki, keçən ilin fevralında AMEA-da ilk dəfə olaraq magistratura pilləsinə qəbul elan olunub, 7 ixtisas üzrə ümumilikdə 19 nəfər magistraturaya daxil olub. Magistraturaya qəbulun aparılması yeni pilot layihəsi kimi həyata keçirilib.\nAMEA-da təhsil alacaq 19 gəncdən 4-ü Biologiya və Tibb Elmləri Bölməsini təmsil edərək “Molekulyar biologiya” ixtisası üzrə təhsil alır.


İtaliyalı futbolçunun atası: "Azərbaycandan təklif gəlsə, şad olarıq" - Azinforum.az İnformasiya Portalı\nAna səhifə / İdman / İtaliyalı futbolçunun atası: “Azərbaycandan təklif gəlsə, şad olarıq”\nİtaliyalı futbolçunun atası: “Azərbaycandan təklif gəlsə, şad olarıq”\n“Neftçi”nin U-14 komandasının italiyalı futbolçusu Lorenzo Mezzotero ailəsi ilə birlikdə Azərbaycanı tərk edib.\nBu barədə “Report”a 14 yaşlı hücumçunun atası Sercio Mezzotero məlumat verib.\nBunadək Azərbaycan Dövlət Neft Şirkətində (SOCAR) çalışmış mütəxəssis bildirib ki, müqaviləsi başa çatdığı üçün ölkəsinə qayıdıb.\nS.Mezzoteronun sözlərinə görə, oğlu üçün İtaliyanın 4-5 peşəkar klubu ilə danışıq aparırlar: “Hazırda həmin təklifləri dəyərləndiririk. İki həftə ərzində Lorenzonun yeni komandasının adını açıqlayacağıq. A, B və C seriyasında çıxış edən klublardır. Amma indi ad çəkə bilmərəm. Oğlum məhz onlardan birinin akademiyasında çıxış edəcək”.\nLorenzonun Azərbaycanın aşağı yaş qruplarından ibarət yığmalarında mümkün çıxışı barədə də danışan atası belə bir təklif almadıqlarını söyləyib: “Əlbəttə, onu yığmaya dəvət etsələr, şad olarıq. Amma Lorenzonun Azərbaycan millisində oynaması üçün hansı tələblərin olduğunu bilmirəm. Onun Azərbaycan pasportu yoxdur. Qaydalardan məlumatsızam. Mümkün olsa, gələ bilərik”.\nQeyd edək ki, Lorenzo Mezzotero “Neftçi” Futbol Akademiyasının yetirməsidir.\nÖncəki Azərbaycanda ilk dəfə qarğıdalı sahələri dronlar vasitəsilə dərmanlandı\nNövbəti Azərbaycan Rusiya peyvəndinin alınmasını nəzərdə keçirəcək


Avtomobil satışında “Dollar” canlanması - AVTO - Fins.az\nAvtomobil satışında “Dollar” canlanması\nDevalvasiyalardan ən çox əziyyət çəkən sahələrdən biri avtomobil satışı sektorudur. Avtomobil ikinci dərəcəli istehlak malı olduğundan, insanların alıcılıq qabiliyyəti aşağı düşdükdə və ya qiymətlər qalxdıqda onun alınması asan təxirə salına bilinir.\nDevalvasiyalardan sonra Azərbaycanda avtomobil satışları dəfələrlə aşağı düşmüşdür. Amma Aprel ayında bu biznesdə az da olsa canlanma müşahidə olunub.\nFins.az-ın “Marja”-ya istinadən məlumata görə, Aprel ayında bir sıra salonların satışları pis olmayıb. İlin ilk ayları ilə müqayisədə satışlarda 20-30% artım qeydə alınıb. Səbəb Apreldə dolların manat qarşısında ucuzlaşmasıdır.\n“Banklarda dolların alış məzənnəsinin təxminən 1.65 səviyəsindən 1.45 səviyyəsinə geriləməsi əlində dolları olanları təşvişə salıb. Dolları, məzənnə 1.05 manat olanda alan bir çox insanlar 12%-i keçən ucuzlaşmadan narahat olaraq pullarını əmaka yatırmağa başlayıblar. Dolları 1.45-ə dəyişməkdənsə, avtomobil, ev və s. almağı doğru hesab edirlər. Buna görə, Aprel ayında avtomobil bazarında hərəkətlilik olub”.\nDövlət Gömrük Komitəsinin məlumatına görə, 2016-cı ilin Yanvar – Mart ayları ərzində Azərbaycana cəmi 1362 ədəd nəqliyyat vasitəsi idxal olunmuşdur. Yanvar ayında 437 ədəd, Fevral ayında 384 ədəd, Mart ayında isə 541 ədəd nəqliyyat vasitəsi idxal olunmuşdur.


Milyonlara türk Ərdoğan üçün küçələrə tökülməyə hazırlaşır – “Almaniyanı Ərdoğan qorxusu bürüdü” « A24 Xeber\nMilyonlara türk Ərdoğan üçün küçələrə tökülməyə hazırlaşır – “Almaniyanı Ərdoğan qorxusu bürüdü”\n22 İyun 2017 - 16:26\nİyulun 7-8-də Almaniyada “Böyük 20-lik” (G20) ölkələrinin zirvə sammiti keçiriləcək.\nBu münasibətlə Almaniyaya gedəcək Türkiyə prezidentinin türk vətəndaşlarla görüşü planlaşdırılır.\nA24.Az Türkiyə mətbuatına istinadən xəbər verir ki, sammitdən sonra, iyulun 9-da keçirilməsi nəzərdə tutulan görüş üçün bir neçə məkana müraciət olunsa da, müsbət cavab gəlməyib.\nBelə ki, Almaniyanın KRV əyalətində keçirilməsi planlaşdırılan tədbir üçün “Düsseldorf ISS Doma” adlı salon görüş müraciətini rədd edib. “ISS Doma” sözçüsü Culiya Kaballo bunu aparılan təmir işləri ilə əlaqələndirib.\nOberhausen şəhərindəki “König-Pilsner-Arena”ya edilən müraciət də nəticəsiz qalıb. “Dortmund Westfalenhalle” salonu isə eyni tarixdə başqa bir tədbirin keçiriləcəyini bildirərək müraciəti qəbul etməyib.\nAlman mətbuatında yayılan məlumata görə, Almaniya Xarici İşlər Nazirliyinin rəsmiləri bu tədbirlə bağlı Türkiyə tərəfindən hər hansı bir müraciət olunmadığını açıqlayıb.\nAvropalı Türk Demokratlar Birliyi (UETD) də bu mövzu ilə əlaqədar məlumatlarının olmadığını bildirib.\nXatırladaq ki, aprel ayında Konstitusiya dəyişikliklə bağlı referendum ərəfəsində Türkiyə millət vəkillərinin Almaniyada türklərlə görüşmək tələbi də Ankara və Berlin arasında ciddi böhrana səbəb olmuşdu.\nQeyd edək ki, görüş baş tutmayacağı təqdirdə türkəsilli milyonlarla alman vətəndaşının etiraz edib küçələrə çıxması gözlənilir.\nAzərbaycanda daha üç kəndə təbii qaz verildi


Siyər — Vikipediya\nSiyer-i Nəbi; (ərəbcə ː Sira ən-Nəbəviyyə ), qısaca sirah. Ənənəvi İslam ədəbiyyatında Məhəmmədin tərcümeyi-hallarına verilən addır. Quran və hədislərlə yanaşı, Məhəmmədin həyatı və İslamın ilk dövrləri haqqında ən çox tarixi məlumatların mənbəyidir.\nMəhəmmədin həyatı və ilk İslam tarixi ilə bağlı ən diqqət çəkən məsələ, məlumatların, şifahi hekayə mədəniyyətinin nizamsız məhsulu kimi meydana çıxması və təfərrüatların əsrlər boyu artan tərəqqisidir. Hekayələr Məhəmmədin həyatından 150-200 illik fasilədən sonra toplanır, çeşidlənir, düzülür və bioqrafik mətnlərə çevrilir. Bu rəvayətlər qeyri-islami mənbələr tərəfindən dəstəklənmir və öz daxilində ziddiyyətlər ehtiva edir. Hekayələr zaman keçdikcə dəyişir və bir neçə nəsildən sonra tarixi reallıqdan tamamilə uzaqlaşır. Hədis və sira mənbələrində Məhəmmədin həyatı ilə heç bir əlaqəsi olmayan əhvalatların bəzi dəyişikliklər edilərək Məhəmmədin hekayətinə əlavə olunabilər. Sami Ezzib, Xeybərin fəthi və Qureyza qırğını kimi mövzuların yəhudilərin müqəddəs kitabında yer aldığını, lakin bu mənbəyə görə yəhudilərin qeyri-yəhudiləri qətlə yetirdikləri məlumatını verir. \nRəvayət (Qıssa) çi ənənəyə əsaslanır əsərlərdən başqa İslamın ilkin tarixi, tarix baxımından nə vaxt meydana çıxdığı, hansı coğrafiyada doğulub dünyaya yayıldığı bu gün də qeyri-müəyyən olaraq qalır.  Müzakirələrdə Petranın şimalındakı bölgə olan Petra və Kufə və Hira (Cənubi İraq) bölgələri ön plana çıxır. Bizans salnamələri və xristian din xadimlərinin qeydləri, Abbasilər dövründə İslam hekayəsinin yazılması prosesində iştirak etmiş hədis və tarixçilərin çap pulları və yaşayış yerləri, Hire, Yəsrib kimi bəzi qədim şəhərlərin adları və digər tapıntılar buna səbəb olmuşdur. Məhəmmədin və erkən İslam coğrafiyasının Cənubi İraq bölgəsi ilə əlaqələndirilməsi və Məhəmmədin həyat hekayəsi birdən çox insanın hekayələrinin birləşməsindən ibarət ola bilər.       \nMöcüzə hekayəsi: Burak'a minərək səmanın yeddi qatını gəzən Məhəmməd müxtəlif mələklərlə qarşılaşır. İslam mədəniyyətində miraçnamələr və xüsusilə Ərdəvirəfnamə arasında çoxlu paralellər var.\n3 Hədislə müqayisə\n5 Orijinallıq / Reallıq\n6 Sirahın ilk topluları\nƏrəbcə sīra və ya sirat sözü səyahət etmək və ya səfərdə olmaq mənasını verən sāra felindən gəlir . İnsanın sirəsi onun doğumunu, həyatında baş verən hadisələri, ədəb və xüsusiyyətlərini və ölümünü əhatə edən həyat yolu və ya tərcümeyi -halı deməkdir. (Əksər) İslam ədəbiyyatında Siyer müharibəyə və qeyri-müsəlmanlarla əlaqələrə də istinad edə bilər.\nSirət rəsulullah və ya -sira əl-nəbaviyyə ifadəsi Məhəmmədin həyatının öyrənilməsinə aiddir. İslam tarixinin ilk iki əsrində siyer sözü megāzī (Məhəmmədin hərbi yürüşləri ) idi və bu deyim indi siyerin bir alt qolunu ifadə edir.\nBu termin ilk dəfə İbn Şihab əz -Zuhri tərəfindən Məhəmmədin tərcümeyi-halı ilə əlaqələndirilmiş və İbn Hişam tərəfindən məşhur olmuşdur.\nİlk sira əsərləri xəbər adlanan tarixi lətifələrdən (mul, əxbar') ibarət idi.  Xəbər əvəzinə rəvayət və ya hədis sözü də işlənmişdir.\nMəhəmməd bölünən Ayı göstərir. 16-cı əsrə aid falnamədən olan bu anonim rəsmdə Məhəmməd üzü görünməz şəkildə təsvir edilmişdir.\nSirah ədəbiyyatı müxtəlif mürəkkəb materiallardan, ilk növbədə Məhəmmədin və onun yoldaşlarının başçılıq etdiyi hərbi yürüşlərin hekayələrindən ibarət idi. Bu hekayələr tarixi izahatlar və ya tərif üçün hekayələr idi. Siyer həmçinin siyasi müqavilələri (məs. Hudeybiyyə müqaviləsi və ya Mədinə Konstitusiyası ) həmçinin bir sıra yazılı sənədləri, məsələn, hərbi xidmətə çağırışlar, məmurların təyinatı, xarici hökmdarlara məktublar və bu kimi sənədləri ehtiva edir. O, həmçinin Məhəmmədin bəzi çıxışlarını və moizələrini, məsələn, Vida Həccindəki çıxışını qeyd edir. Siyer qeydlərinin bəzilərində konkret hadisələri və döyüşləri xatırladan şeir beytləri var.\nSirədəki bəzi hekayə növləri sonrakı dövrlərdə öz ayrı-ayrı janrlarına çevrilmişdir. Onlardan biri “ əlam əl-nubuva ” (“peyğəmbərlik dəlilləri” – bəzən birinci söz əvəzinə əmərat və ya dalail istifadə olunur) adlı peyğəmbərlik möcüzələrindən bəhs edir. Fədail və Məthalib adlanan başqa bir növ, səhabələrin, düşmənlərin və Məhəmmədin digər mühüm müasirlərinin fəzilət və qüsurlarını göstərən nağıllar idi. Bəzi sirah əsərləri Məhəmmədin hekayəsini əvvəlki peyğəmbərlərin, Fars padşahlarının, İslamdan əvvəlki ərəb qəbilələrinin və Raşidun nağıllarını ehtiva edən povestin bir hissəsi kimi yerləşdirmişdir.\nSiranın bəzi hissələri Quranda qeyd olunan hadisələrdən ilhamlanmış və ya onlardan bəhs edilmişdir. Bu hissələr ümumiyyətlə təfsir və əsbab -ı nüzul müəllifləri tərəfindən müəyyən ayələrdə qeyd olunan hadisələrə dair məlumat vermək üçün istifadə edilir.\nHədislə müqayisə[redaktə | mənbəni redaktə et]\nQuruluş hədis və tarixi rəvayət ( xəbər ) baxımından çox oxşardır; hər ikisi isnad zəncirləri ehtiva edir. Hədisin xəbərlə əsas fərqi odur ki, hədis hadisəyə aid deyil və adətən vaxt və məkan göstərilmir. Daha doğrusu, hədisin məqsədi dini ehkamı İslam hüququnun mötəbər mənbəsi kimi qeyd etməkdir. Əksinə, xəbərlər bəzi hüquqi və ya teoloji təsirlər daşıya bilsə də, onun əsas məqsədi müəyyən bir hadisə haqqında məlumat verməkdir. \n8-9-cu əsrlərdən başlayaraq bir çox alimlər öz səylərini hər iki mətn növünə bərabər şəkildə sərf etmişlər.  Bəzi tarixçilər siyer və məğazi ədəbiyyatını hədisin bir alt toplusu hesab edirlər.\nHekayə mədəniyyəti : Hekayə mədəniyyəti obyektiv həqiqətlərə deyil, rəvayətçilərin biliyinə və əqli yaradıcılığına əsaslanan ritorika və sosial təsir sənəti kimi görünür. Cəmiyyətin din haqqında təsəvvürünün formalaşmasında məsəl və ya moizə ənənəsi dini elmlər baxımından xüsusi əhəmiyyət kəsb edir. Anekdotalizm İslamın ilk dövrlərindən başlayaraq geniş yayılmış bir quruma çevrilmiş, onu söyləyənlərə geniş ictimai-mənəvi imkanlar verən, xalqın dini hisslərini gücləndirən rəvayətlər geniş şəkildə axtarılır. Epik elementlərlə bəzədilmiş rəvayətlər siyer, meğazi, delail, scheil, fezail, metalib kimi kitablarda bir araya gətirilərək cəmiyyətə təqdim edilmişdir.\nİslamın ilk əsrlərində sira ədəbiyyatına hədisdən daha az əhəmiyyət verilirdi. Əməvilər dövründə nağılçılar ( Kāss, s. Kussas ) səlahiyyətlilərdən icazə aldıqları halda, şəxsi məclislərdə və məscidlərdə Məhəmməd və əvvəlki peyğəmbərlərin hekayətlərini danışardı. Bu hekayəçilərin çoxu artıq tanınmır. Əməvilər dövründən sonra mübaliğə və xəyal qurmağa meylli olduqları və İsrailliyə həddən artıq güvəndikləri üçün nüfuzdan düşmüş, məscidlərdə təbliğat aparmaq qadağan edilmişdir. Lakin sonrakı dövrlərdə "sirə" daha çox ön plana çıxdı. Bu yaxınlarda Qərbin tarixi tənqidi və sirənin müzakirəsi onun məzmununu müdafiə edən üzrxahlıq ədəbiyyatı yazan bəzi müsəlmanlarda müdafiə mövqeyi yaratdı.\nSüleyman Ateşin fikrincə, sirənin yazılması ilk dövrlərdən mütləq biliklərə çatmaq və yaymaq kimi obyektiv məqsədlər üçün edilməmişdir. İbn İshaqın timsalında göründüyü kimi, yəhudi-xristian əfsanələri lap əvvəldən sira rəvayətlərinə təsirli şəkildə daxil edilmişdir.\nƏhməd Eminin şərhi: “Sirət kitabları, o cümlədən ən qədim və etibarlı kitablar xurafatdan və İsraildən xali deyil. Əksinə, xronoloji ardıcıllıqla birinci gələnlər israiliyatla ən çox dolu olanlardır. İlk və ən etibarlı mənbə hesab edilən İbn İshaqa nəzər salaq. Bu şəxsin əsas mənbələrindən biri də yəhudilikdən İslamı qəbul etmiş Vəhb İbn Münəbbihdir. Məlumdur ki, İbn İshaq da xristian və məcusi mənbələrindən çox faydalanmışdır”. \nMöcüzələr : Prof. Dr. Mehmet Özdəmir bu kitab və risalələrdəki İbn Hişam nümunəsinə və zaman keçdikcə fövqəladə və möcüzəvi kimi təsvir edilən rəvayətlərin sayının artmasına diqqət çəkir. Bu təsbitlərdən biri də ilk yazılı sirə kitablarında rast gəlinməyən, lakin zamanla sira kitablarında geniş yer tutan irhasət rəvayətləri ilə bağlıdır. Siyer kitablarında Ayın yarılması və ya Möcüzə kimi rəvayətləri tarixi fakt kimi görmək mümkündür.\nƏhmədiyyə, Muhammediyye, Envar'ül Askin kimi məşhur sira kitablarında Məhəmmədin həyatını mistik-epik ünsürlərlə bəzəyərək təsvir edir və tarixi hadisələr bir-biri ilə qarışdırılır ki, bu da İslam mifologiyası kimi qəbul edilir.\nOrijinallıq / Reallıq[redaktə | mənbəni redaktə et]\nƏsrlər boyu müsəlman alimləri hədislərin səhihliyi məsələsini qəbul etmişlər. Bu səbəbdən onlar isnad və ya nəql zəncirlərini qiymətləndirmək üçün təkmil üsullar işləyib hazırlamışlar ki, bunu senat adlandırırlar (müq. hədis tədqiqatları ). Bu araşdırmalarla hədislər digər kateqoriyalardan əlavə, ehtimal ki, uydurma olanlar üçün “zəif”, orijinal (möhkəm) kimi siniflərə ayrılmışdır. \nBir çox siyar rəvayətlərində də isnad məlumatı olduğu və bəzi siyar tərtibçiləri ( əxbarilər ) fiqh və mühəddislik vəzifələrini yerinə yetirdikləri üçün eyni hədis tənqidi üsullarını siyər rəvayətlərinə tətbiq etmişlər. Bununla belə, bəzi sirah xəbərləri qeyri-dəqiq isnad formasından və ya müasir tarixçilərin “kollektiv isnad” və ya “birləşmiş rəvayətlər” adlandırdıqları formada yazılmışdır. Bu əminliyin olmaması bəzi hədis alimlərinin ümumi isnaddan istifadə edən hər hansı rəvayəti səhih hesab etmələrinə səbəb olmuşdur.\nVim Ravenin fikrincə, tez-tez deyilir ki, həqiqiliyi və faktiki dəyəri bir sıra müxtəlif əsaslarla şübhə altına alınan sira ədəbiyyatından Məhəmmədin tutarlı obrazını qurmaq olmaz. O, sirənin həqiqiliyinə qarşı aşağıdakı arqumentləri sadalayır, ardınca isə əks arqumentlər gətirir:\nİslamın birinci əsrində sira əsərləri demək olar ki, tərtib edilməmişdir. Bununla belə, Fred Donner qeyd edir ki, İslamın mənşəyi ilə bağlı ən erkən tarixi yazılar ilk dəfə hicri 60-70-ci illərdə, yəni hicri birinci əsrdə meydana çıxmışdır (bax s . Məhəmmədin tərcümeyi-halı siyahısı ). Bundan əlavə, H. II, III və IV əsrlərə aid mövcud mənbələr, əsasən, əvvəlki mənbələrdən toplanmış materiallardan ibarətdir.  \nSiyerin əsərlərində tapılan müxtəlif rəvayətlərdə bir çox uyğunsuzluqlar sərgilənir. Bununla belə, İslamda vahid pravoslavlığın olmamasına baxmayaraq, ənənəvi mənşə hekayəsinin ən ümumi aspektləri ilə bağlı hələ də nəzərəçarpacaq razılıq mövcuddur.  \nSonrakı mənbələr Məhəmmədin dövrü haqqında öz sələflərindən daha çox bildiklərini iddia edirlər. Alim Patricia Crone müəyyən etmişdir ki, təfsir nə qədər tarixən Məhəmmədin həyatından və Qurandakı hadisələrdən ibarətdirsə, o qədər çox məlumat verir (baxmayaraq ki, məzmunu əvvəlki mənbələrə əsaslanır). Crone bu hadisəni hekayəçilərin ornamentasiyası ilə əlaqələndirdi.\nBir nağılçı basqın haqqında danışırdısa, növbəti hekayəçi bu basqının tarixini, üçüncüsü isə tamaşaçının eşitmək istədiyi hər şeyi biləcək. \nİbn İshaqın işində onun və digər əvvəlki rəvayətçilər tərəfindən nə qədər tikmə tikmə olub-olmadığını öyrənmək üçün müraciət edə biləcəyimiz heç bir əvvəlki mənbələr yox idi. Kronun fikrincə, “İbn İshaqla Peyğəmbər arasında hər üç nəsildə xəyali detalların əlavə edildiyi qənaətinə gəlmək çətindir. \nQeyri-müsəlman mənbələri ilə müqayisədə uyğunsuzluqlar görünür. Amma geniş mənada həm Məhəmmədə xas olan məlumatlarda, həm də ümumilikdə müsəlman hesablarında oxşarlıqlar və uyğunluqlar mövcuddur. \nSirənin hissələri və ya janrları, yəni möcüzələrdən bəhs edənlər, onun cəmiyyətinin inanclarını və doktrinalarını göstərməkdən başqa, Məhəmməd haqqında elmi tarixşünaslıq üçün mənbə təşkil etmir. \nBununla belə, sirənin digər məzmunu, məsələn , Mədinə Konstitusiyası, ümumiyyətlə, səhih olaraq qəbul edilir.\nSirahın ilk topluları[redaktə | mənbəni redaktə et]\nAşağıda sira və məğazi rəvayətlərinin toplanması və tərtib edilməsində ixtisaslaşmış ilk hədis toplayanların bəzilərinin siyahısı verilmişdir:\nUrvə bin Zübeyr (ö. 713). O, Əməvi xəlifələri Əbdülməlik bin Mərvan və I Vəlidin suallarını cavablandıran və Peyğəmbərin dövründə baş vermiş bəzi hadisələrlə bağlı sualları ehtiva edən məktublar yazırdı. Əbdülməlik meqazi ədəbiyyatını dəyərləndirmədiyi üçün bu məktublar hekayə şəklində yazılmadı. Onun bu mövzuda hər hansı bir kitab yazdığı məlum deyil. \nVəhb ibn Münəbbih (vəfatı 725-737). Bir neçə kitab ona aid edilib, lakin heç biri hazırda mövcud deyil. Onun bəzi əsərləri İbn İshaq, İbn Hişam, İbn Cərir ət-Təbəri və Əbu Nuaym əl-İsfahaninin əsərlərindən parçalar kimi dövrümüzə qədər gəlib çatmışdır.\nİbn Şihab əl-Zuhri (vəfatı 737) sira ədəbiyyatında həm hədis, həm də əhbar toplayan mərkəzi şəxsdir. Onun əxbarında da nəql zəncirləri və ya isnad vardır. O, Əməvi sarayı tərəfindən dəstəkləndi və biri şəcərə, digəri isə meqazi haqqında iki kitab yazmağı xahiş etdi. Birincisi ləğv edilib, meğazi haqqında olanı isə ya günümüzə gəlib çatmayıb, ya da heç yazılmayıb.\nMusa ibn Ukbe Zührinin tələbəsidir. O, indi itmiş " Kitab əl-Məğazi "ni yazmışdır. Onun transplantasiyalarından bəziləri qorunub saxlansa da, bu transplantasiyaların ona aid edilməsi mübahisəlidir.\nMəhəmməd ibn İshaq (ö. 767 və ya 761) "Siretu ibn İshaq" Peyğəmbərin mühüm tərcümeyi-halının əsasını təşkil edən şifahi rəvayətləri toplayan əz- Zuhrinin başqa bir şagirdidir. Onun ənənələri, ilk növbədə, İbn Hişam (Həza Kitabu Sireti Rəsulillah) və İbn Cərir ət-Təbəri (Tarix) olmaqla bir çox mənbələr vasitəsilə günümüzə qədər gəlib çatmışdır.\nBioqrafik qiymətləndirmə ('İlm əl-rical)\nErkən İslam Tarixşünaslığı\nMəhəmmədin tərcümeyi-hallarının siyahısı\nHədis toplularının siyahısı\nMəhəmməd və onun yoldaşlarının Məkkəyə doğru irəliləməsinin təsviri. Qanadlı varlıqlar İslamda Dörd Böyük Mələk : Cəbrail, Əzrail, Mikayıl və İsrafil, Siyer-i Nəbi, 1595.\nBədr döyüşü (13 mart 624, cümə), Siyer-i Nəbi, 1595.\n↑ 1 2 3 Humphreys, 1991\n↑ Ahmed Emin, Duhaul İslam, 2. cilt\n↑ 1 2 3 Donner, 1998\n↑ 1 2 3 4 5 Raven, W., “Sīra”, in: Brill Encyclopaedia of Islam, Second Edition, v.9 p.662\n↑ Sitat səhvi: Yanlış <ref> teqi; Crone-1987-223 adlı istinad üçün mətn göstərilməyib\nMənbə — "https://az.wikipedia.org/w/index.php?title=Siyər&oldid=6418141"\nBu səhifə sonuncu dəfə 25 aprel 2022 11:50 tarixində redaktə edilib.


“Azərbaycanın beynəlxalq aləmdə hazırkı mövqeyini əvvəllər sadəcə xəyal edə bilərdik”\nSüdabə Sərvi: “Hər birimiz dövlətimizin beynəlxalq aləmə inteqrasiyası üçün üzərimizə düşən məsuliyyəti dərk etməliyik”\nMədəniyyət siyasəti dövlətin daxili və xarici siyasətinin qurulması və həyata keçirilməsi işində mühüm rol oynayan əsas vasitələrdən biridir. Müstəqil Azərbaycan dövləti də yarandığı ilk vaxtlardan mədəniyyətə xüsusi diqqət yetirmiş, milli-mənəvi dəyərlərimizin qorunması, inkişaf etdirilməsi, təbliği və gələcək nəsillərə çatdırılması məqsədilə əhəmiyyətli tədbirlər həyata keçirib.\nDünyaya açılımın, inteqrasiya proseslərinin əsas sütunlarından biri mədəni əlaqələrin güclənməsidir. Mədəniyyət xadimlərinin, ədiblərin, yazarların, rəssamların, bəstəkarların və s. dünyaya çıxması, öz əsərləri ilə ölkəsini beynəlxalq aləmdə tanıtması çox mühümdür. "Bizim Yol"un bu günkü müsahibi olan, yazıçı-publisist Südabə Sərvi ilə də bu mövzu ətrafında söhbətləşdik.\n- Südabə xanım, Azərbaycan müstəqillik qazandıqdan sonra Avropaya inteqrasiya xəttini seçdi. Bu siyasi kursla yanaşı, mədəniyyətimizin, ədəbiyyatımızın da Qərbə inteqrasiyasına ehtiyac varmı?\n- Əlbəttə ehtiyac var. Avropaya da, Qərbə də, Şərqə də. Türk dünyasının böyük yazarı Çingiz Aytmatov "Drujba narodov" jurnalında çıxan "Cəmilə" hekayəsi ilə dünya arenasına çıxdı. Məşhur fransız yazıçısı Lui Araqon bu hekayəni oxuduqdan sonra onu dünyanın ən gözəl eşq hekayəsi adlandırmışdı. Bundan sonra yazıçının Avropaya, Qərbə çıxışı başlandı və kiçik qırğız xalqını böyük dünyaya tanıtdı. Əlbəttə, o zaman yazıçının tanınması üçün şərait, stimul vardı və istedadlı yazarlar bundan istifadə edib bəxtlərini sınayırdılar. İndi vəziyyət başqa cürdür.\nİndi yazıçı gərək yazdığı əsəri ruscaya, ingiliscəyə çevirə bilsin ki, dünyaya çıxa bilsin. Çingiz Abdullayev bu gün dünyanın onlarla ölkəsində həmin dillərə tərcümə olunub tanınırsa, Anarın, Elçin Əfəndiyevin əsərləri əsasında xaricdə filmlər çəkilirsə, bunun nəyi pisdir? Bu, ancaq ölkəmizə başucalığı gətirər.\nAmma etiraf edək ki, bu gün istedadlı yazarların, incəsənət işçilərinin əksəriyyəti maddi cəhətdən sıxıntı içindədir. Kimin ki, imkanı var, əsərlərini tərcümə etdirir, elektron poçtla yayımlayır, nəinki Şərq ölkələrində, eləcə də Qərbdə tanınmağa çalışır. Bu, indiki dövr üçün normal bir hal sayılır. Qərb bu əsərləri qəbul edirmi, bax, bu ayrı məsələnin mövzusudur. Bilirsiz, şəxsən tanıdığım elə istedadlı yazarlar var ki, çox güclü əsərləri var, həm də Qarabağ mövzusunda və bu əsərləri nəinki rus, ingilis dilinə çevirməyə, heç onları çap etdirməyə imkanları yoxdur. Yadıma Qabriel Qarsiya Markes düşdü. 41 yaşında sonuncu kitab şkafını və servantını sataraq məşhur "Yüz ilin tənhalığı" əsərini çap etdirdi. Və bu əsər Nobel mükafatına layiq görüldü. Yəni təşəbbüs göstərmək lazımdır! Əgər istedadın varsa, o missiya çiyninə qoyulubsa, bunu etməyə borclusan.\n- Dünyaya açılım, başqa dövlətlərlə siyasi-iqtisadi, mədəni, humanitar əlaqələrin genişləndirilməsi Azərbaycana nə qazandırar?\n- Azərbaycan iyirmi beş il əvvələ kimi sovetlər birliyinin tərkibində idi və respublikamızın siyasi-iqtisadi, eləcə də mədəni, humanitar sahədə qazandığı bütün uğurlar SSRİ deyilən bir dövlətin adıyla bağlanırdı. İndi şükür Allaha, ölkəmiz müstəqildir, milli ruhlu vətənpərvər övladların sayəsində 98 il öncə böyük Məhəmməd Əmin Rəsulzadənin qurduğu Cümhuriyyət yenidən bərpa edildi. Təcrübəli siyasətçi Heydər Əliyevin hakimiyyətə gəlişi sayəsində dünyaya açılım qüvvətləndi. İqtisadi-siyasi, mədəni sahələrdə uğurlar qazanıldı. Dünyanın demək olar bütün ölkələrində səfirliyimiz fəaliyyət göstərir. Bu gün bizim muğamımız dünyanın əksər ölkələrində tanınır və qəbul edilirsə, bu, çox xoş bir hadisədir, qürurvericidir. Dünya şöhrətli rəssamlarımız, aktyorlarımız var. İdmançılarımızın uğurları sayəsində Azərbaycanın üçrəngli bayrağı qaldırılır, himnimiz səslənir. Əvvəllər biz bunu ancaq xəyal edərdik.\n- Bu gün ədiblərimiz, yazarlarımız, elm adamlarımız başqa ölkələrin bu təbəqədən olan nümayəndələri ilə nə kimi bağlılıqlar yarada biliblər?\n- Bu sahədə uğurlar tam qaneedici olmasa da, irəliləyişlər var. Bir çox elm adamlarımız Türkiyədə, Amerikada, Almaniyada, Fransada, İngiltərədə, Hollandiyada və digər ölkələrdə fəaliyyət göstərirlər. Bir çoxları maddiyyat xatirinə xaricə gediblər. Önəmli olan odur ki, öz ölkəndə oturub bu əlaqəni digər ölkələrlə yarada biləsən. Yəni tək özünün mənafeyindən deyil, ölkəmizin, dövlətimizin, cəmiyyətin mənafeyindən çıxış edə biləsən. Bunun üçün ilk növbədə vətənə, torpağa böyük sevgi olmalıdır. Ən çox bağlılıq qardaş Türkiyə ilədir. Bu da təbiidir. Çünki eyni millətik. Bəstəkar Emin Sabitoğlu uzun illər İstanbul Dövlət Konservatoriyasında müəllim kimi çalışmış, çoxlu tələbələr yetişdirmişdir. 600-ə qədər mahnının müəllifi olan bəstəkar haqqında "Bu dənizin gözü yaşlı sənsiz.." adlı ilk və hələ ki, son kitabı mən yazmışam. Təbii ki, İstanbulda bəstəkarın müəllim yoldaşları və tələbələri ilə də görüşmüşəm.\nEtiraf edək ki, ədiblərimizin, yazarlarımızın xarici ölkələrlə əlaqələri tam qaneedici deyil. Təbii ki, virtual aləmlə də əlaqələr qurulur. İnternetlə başqa ölkələrə çıxmaq şansı var. Amma burda yenə də tərcümə məsələsi ortaya çıxır. Bir romanı ingilis və ya rus dilinə tərcümə etmək çoxlu vəsait tələb edir.\n- Dövlətin beynəlxalq aləmə inteqrasiyasının möhkəmlənməsində vətəndaş cəmiyyətinin üzərinə necə bir vəzifə düşür?\n- Cəmiyyəti formalaşdıran insanlardır. Cəmiyyət o zaman formalaşır ki, vətəndaşlar öz mövqelərini həm dövlət qarşısında, həm də bir vətəndaş olaraq dərk edə bilsinlər. İsmayıl Şıxlının "Ölən dünyam" əsərində belə bir fikri xatırlatmam yerinə düşər: "Cəmiyyətin istiqamətini dəyişən adamlara dahi deyirlər".\nDahilər də insanlardan yetişir. Adam var ki, ömrü boyu "məndən ötdü sənə dəydi" prinsipi ilə yaşayır. Xaricdə yaşayan soydaşlarımız hər biri Azərbaycan türkü olaraq öz vəzifəsini anlamalıdır, Məmməd Arazın təbirincə desək, "vətən daşı" olmalıdırlar! Hər birimiz dövlətimizin beynəlxalq aləmə inteqrasiyası üçün üzərimizə düşən məsuliyyəti dərk etməliyik. Jurnalist də, yazıçı da, qəzet redaktoru da, sayt rəhbəri də, adi vətəndaş da. Əgər bu gün hansısa saytda və ya qəzetdə sensasiya xatirinə yanlış və qərəzli məlumat gedirsə, bunun birbaşa dövlətçiliyimizə zərəri var. Sevmək üçün yanmaq lazımdır. Nazim Hikmətin bu şeirini çox sevirəm: "Sən yanmasan, mən yanmasam, necə çıxar qaranlıqlar aydınlığa?"\n- Azərbaycan QHT-lərinin bu istiqamətdəki fəaliyyətini necə qiymətləndirirsiniz? Prezident yanında QHT Şurası yarandıqdan sonra bu missiyanın yerinə yetirilməsi üçün nə cür dəstək verib?\n- Bəzilərini çıxmaq şərtilə, o qədər də yüksək qiymətləndirmirəm. Danılmaz fakt idi ki, bəzi QHT-lərin sadəcə adı vardı və onlar demək olar ki, heç bir iş görmürdülər. Görüntü xatirinə bir-iki tədbir keçirilirdi. Onlara ayrılan vəsaitlərin müəyyən hissəsi aid olduğu yerlərə sərf olunmurdu. Bu baxımdan Prezident yanında QHT Şurasının yaranmasını bir yazar olaraq alqışlayıram. Düşünürəm ki, bu, QHT-lərin işinə bir nəzarətdir. Bu onlara həm də bir stumuldur. İnşallah, fəaliyyətlərini daha da genişləndirərlər. Əgər bu gün körpə uşaq dilənməyə məcbur edilirsə, qadınlar şiddətə məruz qalırsa, ana ölümləri ilbəil artırsa, torpaqlar işğal altındadırsa... hələ görüləsi çox işlərimiz var.


Mövzu: ~~XEYALLARIMLA BASH-BASHA~~ C. Apr. 11, 2008 3:26 am\nAdını qəlbimə möhürləmişəm ,baxışlarını gözümə!başqasını yaxın buraxa bilmirəm.Gözlərimdə səndən qeyrisini görmək istəmirəm.Hərdən ürəyim sevgi istəyir,dəli bir sevgi...Elə bir sevgi ki,gecələrimin yuxusunu alib aparsın!Sübhə kimi səni fikirləşim,seni itirmək qorxusu didib parçalasın qəlbimi,göz yaşlarım o sevginin həsrətindən damla-damla axsın yastığıma!Saatlarla oturub zəngini gözləyim,gözlərim daima yollara dikilsin!Ağlayım həsrətindən!\nSonda isə qovuşum uğrunda əzab çəkdiyim sevgiyə!Xoşbəxt olum,xoşbəxtlərin xoşbəxti........\nAxşamları başını dizlərim üstə alaraq saçlarını sığallayım,mənə əziz olan ətrini duyum!sən isə gözlərini yumaraq varlığımı hiss edesen!məndən başqasına baxa bilməyəsən!Qorxasanki,qeyrisi menim tək baxmaz sənin gözlərinə.Mənim kimi arzulamasın varlığını!Yalnız mənim olasan!\nBir balaca xestelenen kimi başımın üstündən çəkilməyəsən!\nArzularım xəyallarım bitməz tükənməzdir!ümidim isə yalnız Tanrıyadır!Ulu Tanrıya...........\nMövzu: Geri: ~~XEYALLARIMLA BASH-BASHA~~ Ş. Apr. 12, 2008 2:59 am\nBu movzuynan sen lap menim ureyime oxudun Ellerin var olsun\nMövzu: Geri: ~~XEYALLARIMLA BASH-BASHA~~ Ş. Apr. 12, 2008 4:22 pm\nALLAH xeyr elesin axir vaxtlar yaman urey oxuyuramaaa,deyesen mende yeni isteydad ashakar edilib,UREK oxumaq isteydadi,qorxuram birden fala baxan olaramee)))))))))))))) .Zarafatsiz cox xoshuma geldi saldim foruma,ureyince olduguna sevindim qaqam,cavabina gore teshekkurler\nMövzu: Geri: ~~XEYALLARIMLA BASH-BASHA~~


Qarabağda əlavə su mənbələrinin yaradılmasına başlanılıb » Butov.az\nTarix : 3-06-2021, 15:53\n“Azərbaycan Meliorasiya və Su Təsərrüfatı” ASC işğaldan azad edilmiş Zəngilan , Qubadlı və Cəbrayıl rayonlarında əlavə su mənbələrinin yaradılması ilə bağlı qiymətləndirmə işləri aparır.\nButov.az "Report"-a istinadən xəbər verir ki, bunu qurumun sədr müavini Rafiq Aslanov bildirib.\n“Həmin rayonlarla yanaşı Kəlbəcər rayonunda da əlavə su mənbələri var, Tərtərçaydan başqa Bəsitçay, Həkəriçay, Bazarçay mövcuddur. Biz çalışırıq ki, oralarda suyun toplanması üçün tədbirlər görək. Bunun üçün müəyyən işlər aparmışıq və gələn həftə hökumətə təqdim etmək istəyirik. Məsələn, Həkəriçayın suyu təmiz sudur və mənfur qonşularımızdan ərazisijndən keçməyən, təmiz su toplanan hissəsində su anbarının tikintisini nəzərdə tuturuq. Orada 130 milyon kubmetr həcmində su anbarı tikmək mümkündür”, - deyə o, qeyd edib.


Nar Mobile abunəçiləri şəbəkədə baş vermiş qəza ilə əlaqədar kompensasiya alacaqlar\nTelekommunikasiya 19 May 2012 18:58 (UTC+04:00)\nAzərbaycan, Bakı, 19 may /Trend, müxbir E. Əliyev/\nNar Mobile ötən gün şəbəkəsində baş vermiş qəza nəticəsində yaranan texniki problemləri tamamilə həll edib. Bu barədə şənbə günü Trend-ə Azerfon şirkətindən məlumat verilib.\nBaş vermiş texniki qəzanın nəticələrinin aradan qaldırılması məqsədi ilə Nar Mobile-ın işçi heyəti bütün gecə hadisə yerində çalışmış və qəzanın nəticələri tam olaraq aradan qaldırılmışdır. Hazırda dayanıqlı mobil rabitə tam təmin olunmuşdur.\n"Hər zaman öz abunəçilərinə keyfiyyətli xidmət göstərən Nar Mobile ötən gün şəbəkəsindəbaş vermiş gözlənilməz qəza nəticəsində texniki problemlə qarşılaşıb. Qəza nəticəsində şəbəkəmizdə kəsintilər baş vermiş və problemlər yaşanmışdır. Qəzanın nəticələrini aradan qaldırmaq üçün peşəkar işçi heyətimiz dərhal işə müdaxilə etmiş və abunəçilərimiz KİV vasitəsi ilə xəbərdar edilmişdir. Baş vermiş qəza ilə əlaqədar olaraq, mən ilk öncə Nar Mobile abunəçilərinə dərin minnətdarlığımı bildirmək istəyirəm ki, yaranmış problemlərə baxmayaraq, çətin anda belə bizə sadiq qalaraq, dözümlülük nümayiş etdirmişdirlər. Abunəçilərimizin dəstəyini dəyərləndirərək, yaşanmış narahatçılığın qarşılığında öz tərəfimizdən maraqlı təkliflər hazırlamışıq", - deyə Azerfon telekommunikasiya şirkətinin Baş Direktoru Yurgen Pitz bildirib.\nNar Mobile abunəçilərini sevindirmək üçün, hər bir abunəçisinin son 1 ay ərzində istifadə etdiyi ölkədaxili 1 günlük ortalama danışıq vaxtını balansına hədiyyə olaraq yükləyəcək. Bu balansı abunəçi 1 həftə ərzində istifadə edə biləcək.\nNar Mobile brendi ilə tanınan Azerfon telekommunikasiya şirkəti 2007-ci ildə fəaliyyətə başlamışdır. Azerfon şirkətinin şəbəkəsi hazırda Azərbaycanın 80%-ni əhatə edir və yüksəksəviyyəli rabitə xidmətlərinin təqdim olunması məqsədilə ölkəyə üçüncü nəsil şəbəkəsini "3G" texnologiyasına əsaslanan xidmətləri tətbiq edir .


Ağır ömrün akkordları\nVə ya Sumqayıt xorunun səsini eşidən olacaqmı?\nSumqayıt avtobusuna minmək üçün harasa tələsən kobud insanlar tərəfindən çıxışdırılanda, yersiz qalmaqdan qorxub ən narahat, təkər üstündəki oturacaqda oturanda, çılpaq çöllükdən uzanan yol boyunca bir fikir məni narahat edirdi: Görəsən, bu görüşdən bir şey çıxacaq?\nSumqayıt musiqi peşə məktəbinin ensiz, qaranlıq dəhlizindən keçib zal adlanan sinfə girib bizi gözləyənlərin narahat üzlərini, gözlərindəki ifadəni gördükcə tərəddüdümün nə vaxt əridiyini heç özüm də bilmədim. Bura gəlməkdə məqsədim Sumqayıt musiqi məktəbinin müəllimi Yaşar Mirzəyevin rəhbərliyi altında yaranmış kiçik xora qulaq asıb onun üzvləri ilə yaxından tanış olmaq idi. Bütün ömrünü Bakıda yaşamış adam üçün ucqar hesab edilən Sumqayıtda belə gözəl xor səslənməsi eşitmək, ən vacibi isə gözlərində sönməz ruh yüksəkliyi ilə fərqlənən adamları görmək nəsib olmuşdu mənə. Həmıya məlumdur ki, insan səsi soyuğa, istiyə həssas bir alətdir. Amma soyuq divarlar nə xalq mahnılarının təravətini, nə caz improvizəsinin temperamentini, nə də italyan melodiyasının ilıq nəfəsini soyuda bildi.\n«Bu kiçik kollektiv necə yarandı və necə yaşayacaq?» sualına Yaşar müəllim belə cavab verdi:\n- Ölkə dağılmağa başlayandan bu sual bizi çox narahat edir. Yaxşı ixtisasçılar, müəllimlər kənarda qaldı, kimisini qovdular, təhqir etdilər. Bir neçəsi də başqa şəhərə qaçıb getdi. Fikirləşdik ki, özümüzü qorumaq üçün bir cəmiyyət düzəldək. Bura filosoflar, ədəbiyyatçılar, rəssamlar yığışır, sənət barəsində öz fikirlərini bölüşürlər. Məqsədimiz qiymətli adamlar yetişdirməkdi. Hüseyn Cavid demişkən, 400 il o yana baxaq, görək biz həmin adamlarıq, yoxsa millətimizin alçalmış dövrüdür ki, bu dərəcəyə çatmışıq. Cəmiyyət yaratdıqdan sonra çoxlu planlar qurduq. Ən yüngülü oxumaq idi. Bu balaca kollektiv o cəmiyyətin bir hissəsidir. Arzumuz da o idi ki, 8- 10 il ərzində burada Opera-Balet Teatrı açaq. Arzuma yaxınlaşmaq əvəzinə, getdikcə ondan uzaqlaşdım. Həkimiyyət davaları da camaatı çox ruhdan salırdı. Beləcə ağır günlər başladı. Ancaq ürəkdə ruh var idi. Biz bilirdik ki, nəsə etməyə qadirik. Heç nə olmasa da oxuyacağıq. Əvvəl 8 nəfər yığışdıq, məşq etdik. O vaxt vəziyyət ağır deyildi. Vəziyyət ağırlaşdıqca sıralarımız seyrəldi. Oktet döndü oldu sekstet. Amma bilirdik ki, müəyyən nöqtəyə çatsaq, gələn olacaq. Nə əziyyətlə də olsa həmin o nöqtəyə çatacağıq.\n- Bu kiçik kollektivin mənəvi, yoxsa maddi dəyərlərə ehtiyacı var?\n- Utanıram da deyəm ki, maliyyə köməyi lazımdır. Biz halal zəhmətlə yaşamağı sevirik. Yəqin bir balaca stimul olsa, inkişaf edəcəyik. Millətimizdə xeyirxah adamlar çoxdu deyə, sadə, təmənnasız adamlara görə bu yoldan dönmək istəmirsən. Dönməyə nə var ki. mən indi öz yolumdan çəkilsəm, çoxları bundan dərin nəfəs alıb xoşbəxt olarlar. Biz dağılsaq nə nəticə verər? Lap axırıncı adam olsam da istəyirəm qalam. Bilirəm ki, lap axırıncı dı deyiləm. Yüzlərlə belələri var. Bir az bizə dayaq olan olsaydı, çox yaxşı olardı. Bir də, kömək edən adam fikirləşməsin ki, bu, məndən ötəridir. Bizim məqsədimiz ayrıdır. Biz öz zəhmətimizlə nəsə eləmək istəyirik. Allaha şükür, dünyanın hər yeri açıqdır. Əlbəttə, Bakıda olsaydıq, yəqin ki, başqa cür olardı. İndi xarici səfirliklər də bu işdə iştirak edirlər.\n- Gələcəkdə inkişaf edib xor halında çıxış etmək istəyirsiz?\n- Xeyr, hələlik biz instrumental əsərlərin akapella, yəni alətin müşayiəti olmadan xor işləmələrini oxuyuruq. Sonra nəfəs alətlərindən kvintet düzəltmək planımız var. Camaatın ruhunu qaldırmaq üçün yaxşı əsərlər də seçmişik. Sonra bura 3-4 skripka da əlavə etsək kiçik orkestr əmələ gələr. Xorun da əsası var. Gələcəklər, oxumaq istəyəcəklər və xor da əmələ gələcək. 7 istiqamətdə işləməyi planlaşdırırıq: Xalq mahnılarının çoxsəsli işləmələri, xalq havalarının birsəsli oxunması, aşıq mahnılarını təkcə saz müşayiəti il oxumaq, alman, italyan mahnılarını çoxsəsli şəkildə oxumaq, caz musiqisi və s. İndi təqdimat üçün sadə, kiçik formalardan başlamışıq. Daim məşq etmək imkanımız olsa iri formalar, məsələn, sonatanın səs üçün işləmələrini oxuyacağıq. Sonuncu mərhələ fuqaları ifa etməkdir. Belə repertuarla dinləyicilərin hər təbəqəsinin zövqünü oxşamaq olar. Gələcəkdə birpərdəli opera tamaşası da qoymaq istərdik. Bu barədə də düşünmüşük. Çoxları da bizə qulaq asıb soruşur ki, sizdə bu ruh hardandı? Bəli, biz elə bil cavanlaşmışıq. Millət yıxılıb, qaldırmaq istəyirsən, gəl köməyə. Birlikdə insanları dəyişdirməyin yolunu axtaraq.\nBu kiçik, başıbəlalı kollektiv neçə vaxtdır ki, yaşamaq uğrunda mübarizə aparır. Neçə-neçə qapılar döyüb özü barədə danışmaq istəyib. Gələn də olub, qulaq asan da. Amma atalar demişkən yetimə gəl-gəl deyən çox olar, çörək verən az. Bu, bəlkə də müəyyən dərəcədə xorun hər nadan qarşısında əyilmək istəməməsi, mənliyini qorumaq cəhdindən də irəli gəlir. Solfecio kitabı hazır olduğu halda, rusun redaksiyası altında çap olunmasını şəninə çığışdırmayan Yaşar müəllim və onlara qulaq asmaq istəyən alman səfirliyindən nümayəndəni qəbul etmək üçün qanunla icra hakimiyyətinə müraciət edən xor kollektivi arasında məntiqi əlaqəni görməmək mümkün deyil. Sekstet indi belə tərkibdə çıxış edir: Sumqayıt peşə musiqi məktəbinin müəllimləri Yaşar Mirzəyev, Telman Qəniyev, Yaşar müəllimin həyat yoldaşı Rəna xanım, vokalist Ağgül Əsgərova, Yaşar müəllimin iki övladı - həmin məktəbin tələbələri Əhməd və Sevinc. Bu kollektivə uğurlar arzulamaqdan savayı əlimdən heç nə gəlmir.\nBu, yaddaqalan görüşdən sonra yenə də həmin qaranlıq, dar dəhlizdən keçdikdən sonra dönüb arxaya baxdım. Deyirlər, bir vaxt tez-tez hakimiyyət dəyişdiyi bir dövrdə burada ən yaxşı royalı necə oğurlaıblarsa, gördüm deyən olmayıb. Hər gün Yaşar müəllim, Telman müəllim, Rəna xanım və Ağgül xanımın da keçib getdiyi iki nəfərin zorla yanaşı gedə biləcəyi dəhlizdə kiminsə hay-həşirlə iri royalı daşımaq cəhdi mənə komik görsəndi. Məktəbdən çıxdıqda şəhər mənə əvvlki kimi tutqun, qonaqsevməz, Bakıya qayıdan yol isə uzun və cansıxıcı gəlmədi.\n22-26 dekabr 1995\nYaşar Mirzəyev: «İnsanlara inanıram»\nBir zamanlar Sumqayıt musiqi məktəbində Yaşar Mirzəyevin rəhbərliyi ilə yaradılmış kiçki xorun səsini indi təkcə sumqayıtlılar deyil, Bakının, eyni zamanda xarici ölkələrin musiqisevərləri böyük maraqla, həvəslə dinləyir. Opera və balet Teatrı açmaq arzusunda olan 8 nəfərlik kollektivlə böyük həvəslə, ümidlə işləyən Yaşar müəllim bu arzuya çatmasa da ruhdan düşməyib. İndi bu kollektivdən cəmi dörd nəfər qalıb. Yaşar Msirzəyevin ailə özvləri: özü, yoldaşı Rəna xanım, övladları Sevinc və Əhməd. O biriləri isə vəziyyətin çətinliyi üzündən ayrı yol seçdilər. Ailə xalq mahnılarının işləmələrinə, aşıq mahnlarına, alman, italyan mahnılarna, caz musiqisin, dinləyicilərin ruhunu oxşayan, onlara mənəvi zövq verən bir-birindən gözəl əsərlərə müraciət edir, instrumental alətlə müşayiətsiz xor üçün işləmələr oxuyurlar. Musiqiçi kimi pərəstiş etdiyim, ifa etdikləri bütün mahnıları həvəslə dinlədiyim Mirzəyevlər ailəsi ilə yaxından tanış olmaq məqsədilə evlərinə yollandım.\n- Ailə həyatınızı öz sevdiyinizlə qurmusuz, yoxsa kiminsə tövsiyyəsi olub?\n- Hər ikisi olub. Valideynlərim məsləhət gördülər ki, belə bir qız var. Atası filosof, anası həkim. Əvvəlcə məni bu keyfiyyət çəkdi. Sonra elə oldu ki, Rəna xanımın özünü mənə göstərdilər. Düzü, mənim də xoşuma gəldi. Yoldaşımdan razıyam. Əgər ailədə yoldaşından razısansa, müstəqil düşünə bilərsən.\n- Ailə qurmağın başlıca şərti və ailə sizin üçün nədir?\n- Ailə qurmağın ən birinci, başlıca şərti özünə münasib, yaxşı bir insana rast gəlməkdir. Mənim fikrimcə maddi maraq nə qədər az olsa, ailə bir o qədər sağlam olar. Ailə yaşamaq üçün stimuldur. Ailədə xoşbəxtlik olmasa, heç bir elmdə, sənətdə fəaliyyət göstərmək olmaz. Yalnız normal ailədə bir məqsəd üçün çalışmaq olar. Məqsəd də nurlu, təmiz olsa, nəticə yaxşı olar. Birinci addım yaxşı ailədir, sonra cəmiyyət.\n- Əvvəllər Sumqayıt şəhərində yaşayırdınız, həmsiçinin musiqi texnikumunda dərs deyirdiniz. Hazırda Bakı şəhər musiqi gimnaziyasında yaşayırsız. Buna sizi nə vadar edib?\n- Biz bir neçə il Sumqayıtda yaşadıq. Lakin öz yerimizi tapa bilmədik. Gördüm ki, müəllim kimi fəaliyyət göstərmək olmur. Müəllimə qiymət verən yoxdur. Qarşıma məqsəd qoydum ki, əgər ailəm musiqiçidirsə, bu iş üzərində işləməliyik. Xalqın xoşuna gəlsə, işimizi davam etdirərik, yoxsa kənara çəkilərik.\n- Bəs gimnaziyaya gəlməyiniz necə oldu?\n- Çox yerə getdik. Yaxşı adamlara rast gəlirdik, pulu olmurdu, pis adama rast gəlirdik, qapıdan qovurdu. Axır Oqtay Rəcəbova rast gəldik. Gimnaziyanın direktoru professor Oqtay Rəcəbov ağır vaxtlarda bizə əl tutdu. Demək olar ki, bizi aclıq ölümündən xilas etdi. Bizə dedi ki, gəlin sizə gimnaziyada iki otaq verim, orda aldığınız məvacibin ikiqatını verirəm. Biz də uşaqları musiqi texnikomundan çıxarıb gəldik Bakıya. Oqtay müəllim bizə 2 əvəzinə 3 otaq, 2 dəfə artıq məvacib əvəzinə 3 dəfə artıq məvacib verdi. Kimə lazımsa bizi göstərdi. Fərhad Bədəlbəylinin, Polad Bülbüloğlunun xoşuna gəlməyə başladıq. Polad Bülbüloğlu bizim üçün kostyum tikdirdi. Fərhad Bədəlbəyli hər yerdə bizdən danışmağa başladı. Hazırda gimnaziyada müəllim işləyirəm. Üç şagirdim Konservatoriyaya daxil oldu. Rusiyada da qəbul edənlər oldu. Bu, mənimçün sevindirici haldır.\n- Tutduğunuz çətin yola görə peşman deyilsiz ki?\n- Çətin yol tutan insan gərək peşman olmasın. Təmiz yol tutan adam çətinliklərlə qarşılaşır. Çətinliklərdən çıxış yolu isə birinci növbədə gözəl ailə yaratmaqdır.\n- Övladlarınızla rəftarda rəsmisiz, yoxsa səmimi?\n- Səmimi. Hərə öz fikrində, hərə öz yolunda. Onları sərbəst buraxmışam. Düzdür, müəyyən nəzarətlə. Hətta oğlumu pozğun uşaqların yanına buraxmışdım. Bir müddətdən sonra onların yanına getmədi. Və mən zarafatla soruşdum ki, niyə onların yanına getmirsən? O güldü ki, «camaat deyir getmə, amma sən deyirsən niyə getmirsən?». Mən rahatam. Çünki uşaqlarıma inanıram. Əgər onlar pis addım atsalar, mən məhv olaram.\n- Alın yazısına, taleyə inanırsız?\n- Xeyr. Hər şey insanın öz əlindədir. İnsanlara inanıram.\n- İnsanlar haqqında nə deyə bilərsiz?\n- Daş-qaş, brilyant az, daş-kəsək çox olduğu kimi yaxşı insanlar da çox azdır. İndi Zeynalvabdin, Üzeyir kimi kişilər tapılmır. Olanlarınsa pulu yoxdu.\n- Bizə məlum olmayan başqa bir məşğuliyyətiniz varmı? Necə istirahət edirsiz?\n- Qızım musiqiylə bərabər rəsmlə də məşğul olurdu. Hazırda buna imkanımız yoxdur. Əsas günahkar mənəm. Şərait yarada bilməmişəm. İstirahətimiz yalnız evdə olur.\n- Hər bir insanda ruh düşgünlüyü, ümidsizlik hallarına təsadüf edilir. Sizdə necə, belə hallar olurmu? Olursa kiminlə, ya nə ilə təsəlli tapırsız?\n- Xeyr, məndə belə hallar olmur. Kimisə ruhlandırıb yaşamğa meylləndirirəmsə, mən xoşbəxtəm.\nSevinc Kərimova, Gülnarə Rəfiq


POLKOVNİKDƏN NOVRUZ MƏMMƏDOVLA SAHİL BABAYEVƏ MÜRACİƏT – “BU MƏSƏLƏNİ BİRDƏFƏLİK HƏLL EDİN!” – Aydınlıq.Az\nPOLKOVNİKDƏN NOVRUZ MƏMMƏDOVLA SAHİL BABAYEVƏ MÜRACİƏT – “BU MƏSƏLƏNİ BİRDƏFƏLİK HƏLL EDİN!”\nPosted on May 11, 2018 by Aydınlıq Leave a comment\nEhtiyatda olan polkovnik, hərbi ekspert Üzeyir Cəfərov Əmək və Əhalinin Sosial Müdafiəsi (ƏƏSM) naziri hörmətli Sahil Babayevə və baş nazir Novruz Məmmədova müraciət edib.\nMia.az müraciəti olduğu kimi təqdim edir:\n“Uzun illər jurnalistika sahəsində çalışdığım iş prinsiplərindən və metodlarından biri o olub ki, dövlət və ya hökumət strukturlarında çalışmış vəzifəli şəxslər ilə bağlı yalnız vəzifədə olduqları müddətdə hansısa tənqidi fikirlərimi, qeydlərimi yazıram. Çox nadir hallarda mən bu qaydanı pozmuş oluram. Bu gün demək olar ki, həmən məqamdır. Bəlkə də, kimlərsə məni qınaya bilər ki, indi artıq sabiq nazir statusunda olan Səlim Müslümovla bağlı o vəzifədən gedəndən sonra hamı danışır, yazır, mən də bu prosesdə iştrak edirəm. Amma, reallığı bilənlər bilir ki, bu əsla belə deyil və aşağıda qeyd edəcəklərim hal-hazırda Əmək və Əhalinin Sosial Müdafiəsi (ƏƏSM) naziri hörmətli Sahil Babayevə və Nazirlər Kabinetinin yeni rəhbəri hörmətli Novruz Məmmədova ünvanlanmış bir müraciətdir.\nÖzü də bu müraciəti inanıram ki, həm hökumət rəhbəri ya özü, ya da onun cavan, perspektivli, ən çətin sahələrdən biri sayılan sosial sahə ilə bağlı bütün məsələlərin həlli həvalə edilmiş hörmətli Sahil Babayev tez bir zamanda HƏLL EDƏCƏKLƏR. Məsələ burasındadır ki, bu sual artıq 1 may 2012-ci ildən bu vaxta kimi hələ də öz həllini tapmayıb. Ancaq, inanıram ki, 2018-ci ilin yaxın vaxtlarında bu özbaşınalığa nəhayət ki, son qoyulacaqdır. Bu özbaşınalığın adı Səlim Müslümov özbaşınalığı və qanunsuzluğudur.\nAzərbaycan Respublikası Əmək və Əhalinin Sosial Müdafiəsi Nazirliyinin sabiq rəhbəri Səlim Müslümov 2012-ci ildə hələ o vaxt Dövlət Sosial Müdafiə Fondunun (DSMF) sədri olarkən ÖZBAŞINA, heç bir hüquqi əsas olmadan çox yalnış və səhv qərar qəbul edərək “əmək pensiyası alan müharibə əlillərinə, müharibə veteranlarına, şəhid ailəsi üzvlərinə, 1-ci və 2-ci qrup əlil olmuş şəxslərə, Böyük Vətən Müharibəsi iştrakçılarına, Böyük Vətən Müharibəsi iştrakçılarının dul qalmış arvadlarına və Böyük Vətən Müharibəsi zamanı fədakar əməyə görə orden və medallarla təltif olunmuş şəxslərə kommunal, nəqliyyat və digər xidmətlərə görə müavinat kimi 11 (on bir) manat sosail müavinatın ödənişini dayandırmışdır. Və bunu, başı batmamış Səlim Müslümov və yəqin ki, onun pulla təhsil almış “hüquqşunasları” belə əsaslandırmışlar ki, “Sosial müavinatlar haqqında” Azərbaycan Respublikası Qanununun 7-ci maddəsinə və bu Qanunun tətbiqi barədə Azərbaycan Respublikası Prezidentinin müvafiq fərmanına əsasən təyin edilmir. Necə deyərlər, bərakallah sənin “hüquqşunasına”, Səlim Müslümov! İnanıram ki, yeni nazir hörmətli Sahil Babayev bu “dərin savadlı” hüquqşunasları da çağırıb onların keçmişi və bilik, bacarıqları ilə yaxından maraqlanacaq.\nMən Qarabağ Müharibəsi iştrakçısı kimi Veteranam. Mən təqaüdə çıxarkən mənə təyin edilən pensiyaya əlavə kimi 11 manat müavinat hesablanmışdı. Bu tam qanunidir və bir qədər aşağıda izahını da verəcəyəm. Pensiya təminatının tərkib hissəsi kimi mən və mənim kimi Müharibə Veteranları 11 manat məbləğində pul təminatını alırdıq. Lakin, Azərbaycan Respublikası DSMF-nun Hərbi Qulluqçular və Xüsusi Rütbəli Şəxslərlə iş Departamenti tərəfindən “Əmək pensiyaları haqqında” Azərbaycan Respublikası Qanununun 20.15-ci maddəsinə, “Sosial müavinatlar haqqında” Azərbaycan Respublikası Qanunun 7.0.6-cı maddəsinə, Azərbaycan Respublikası Prezidentinin 24.02. 206-cı il tarixli, 373 nömrəli Fərmanına istinad edilərək belə qərarın qəbulu bildirilirdi.\nHörmətli Baş Nazirimiz və yeni ƏƏSM naziri üçün Xüsusi olaraq qeyd edirəm ki, 11 manat məbləğində müavinatın verilməsi Azərbaycan Respublikası Prezidentinin “Kommunal, nəqliyyat və digər xidmətlər üzrə güzəştlərin müavinatlarla əvəz olunmasının təmin edilməsi haqqında” 2001-ci il 26 dekabr tarixli, 613 nömrəli və Azərbaycan Respublikasının ərazi bütövlüyü uğrunda döyüş əməliyyatlarında iştirak etdiyinə görə “Müharibə Veteranı” adı almış şəxslərin sosial müdafiəsinin gücləndirilməsi haqqında” 11 iyul 2005-ci il tarixli, 257 nömrəli Fərmanları əsasında həyata keçirilmişdir.\n01 yanvar 2006-cı il tarixdən qüvvəyə minmiş “Sosial müavinatlar haqqında” Qanun və həmin Qanunun tətbiq edilməsi barədə Azərbaycan Respublikası Prezidentinin 24 fevral 2006-cı il tarixli, 373 nömrəli Fərmanı isə Azərbaycan Respublikası Prezidentinin 11 manat məbləğində müavinatla əlaqədar olan 26 dekabr 2001-ci il tarixli, 613 nömrəli və 11 iyul 2005-ci il tarixli, 257 nömrəli Fərmanlarını LƏĞV ETMƏMİŞDİR!.\nOnu da qeyd edim ki, “Veteranlar haqqında “Azərbaycan Respublikasının Qanunu 28 iyun 1994-cü il tarixində mərhum eks-prezident Heydər Əliyev tərəfindən 841 saylı Qərarla təsdiq edilmişdir. Əziz hüquqşunaslar izah etsinlər ki, əgər “Veteranlar haqqında” Qanun 12 il sonra, yəni 2006-cı ildə qəbul edilmiş “Sosial müavinatlar haqqında” haqqından qanundan ƏVVƏL qəbul edilib təsdiq edilmişsə, bu necə olur ki, QANUN GERİYƏ ŞAMİL OLUNMUR kimi dünyəvi dəyərlər doğma Azərbaycanımızda hansısa savadsız hüquqşünas və ya onun başında olan özünü Qanundan üstün tutan hansısa Səlim Müslümov ağlında olan təsadüfi nazir tərəfindən kefi istədiyi şəkildə kobud pozulur? Yenə deyirəm ki, söhbət o hansısa 11 manatdan getmir. Sadəcə, bu da bir absurdluqdur ki, İŞLƏYƏN Müharibə Veteranına yolunda əziyyət çəkdiyimiz hökumət 55 (əlli beş) manat müavinat ödəyir, amma işləməyən, mənim kimi pensiyada olan müharibə veteranına cəmisi 11 manat müavinat nəzərdə tutulur və oda verilmir?! Bəs mənim və mənim kimi MİNLƏRLƏ ƏSL KİŞİLƏRİN “Müharibə Veteranı” statusumuza görə bizə verilən o müavinat nərdədir? Səsiniz gəlsin, 5 min-8 min manat civarında məvacib davası döyən “əziyyət çəkən” millət vəkili statusunda olan arkadaşlar! Sən demə, Veteranın da “ağı-qarası” olarmış, İlahi, bunu da bizə yaşatdılar.\nƏn sonda. Azərbaycan Respublikasının Ali Məhkəməsinin İnzibati-İqtisad Kollegiyasının 25 aprel 2013-cü il tarixli İş№2-2(102)-356/13 saylı QANUNİ QÜVVƏYƏ MİNMİŞ QƏRARI da mövcuddur ki, bu qəbildən olan işlərlə bağlıdır. Orada çox aydın şəkildə yazılıb ki, 01.05.2012-ci il tarixdən ödənilməsi dayandırılan 11 manat müavinatın HƏMİN TARİXDƏN ödənilməsinin davam etdirilməsi vəzifəsi Azərbaycan Respublikası Dövlət Sosial Müdafiə Fondunun Hərbi Qulluqçular və Xüsusi Rütbəli Şəxslərlə İş Departamentinə həvalə edilməsi təmin edilsin. Göründüyü kimi, 2012-ci ilin 1 may tarixindən düz ALTI İL keçməsinə baxmayaraq müavinatlar ÖDƏNİLMİR.\nHörmətli cənab Baş Nazir və ƏƏSM naziri!\nSizə MİNLƏRLƏ hüquqları 6 ildir kobud şəkildə pozulmuş Qarabağ müharibəsi və digər müharibə iştrakçıları adından müraciət edirəm. Gəlin, bu məsələni BİRDƏFƏLİK həll edin! Bunu həll etmək isə çox asandır. Səlim Müslümovun mal-mülkünün bir hissəsi satışa çıxarılır və əldə olunan vəsait 6 il yığılıb qalan, əslində isə vicdansızcasına xərclənən pulların əvəzində “Müharibə Veteranlarına” ödənilir”.\nYÜKSƏK VƏZİFƏYƏ TƏYİN EDİLƏN ŞƏXS NAZİRİMİZ MİKAYIL CABBAROVUN XALASI OĞLU İMİŞ – FOTO\nXəbər verdiyimiz kimi, İTV Yayım Şurasının ...\nXALQ ARTİSTİNİN SON VƏSİYYƏTİ\nMərhum Xalq artisti Fuad Poladovun həyat yoldaş...\nVARLILARIN DAHA DA VARLANIB, KASIBLARIN İSƏ DAHA DA KASIBLAŞMASI PROSESİNƏ START VERİLDİ\nMartda 16 gün istirahət edəcəyik – TƏQVİM\nPAMBIQÇILARA GÖRƏ İŞDƏN ÇIXARILAN MƏMURA VƏZİFƏ VERİLDİ?